4 Minutes

"4 Minutes" ir ASV mūziķes Madonnas pirmais singls no 2008. gadā izdotā vienpadsmitā studijas albuma Hard Candy. Izdevējkompānija Warner Bros. singlu izdeva kā albuma vadošo dziesmu, kurā piedalījās ASV mūziķis Džastins Timberleiks un mūziķis/producents Timbaland. Singls kļuva par Madonnas 37. Billboard Hot 100 Top 10 singlu, padarot par mūziķi ar visvairāk Top 10 singliem Billboard topu vēsturē, pārspējot Elvisu Presliju. "4 Minutes" tika nominēts 51. Grammy balvai kategorijā Labākā pop vokālā sadarbība.


Ineta Ziemele

Ineta Ziemele (dzimusi ) ir latviešu juriste, tiesību zinātniece un tiesnese. Patlaban Eiropas Savienības Tiesas tiesnese. Eiropas Cilvēktiesību tiesas (ECT) tiesnese no 2005. līdz 2014. gadam. 2015.—2020. gadā bijusi Satversmes tiesas tiesnese. No 2017. gada 8. maija līdz 2020. gada 2. oktobrim Satversmes tiesas priekšsēdētāja.


Malka

Malka ir koksnes gabali, kuri tiek iegūti un izmantoti kā kurināmais. Tā ir paredzēta sadedzināšanai krāsnī, kamīnā, plītī vai ugunskurā siltuma (reizēm arī gaismas) iegūšanai, ēdiena pagatavošanai. Malku parasti iegūst no kokiem, kurus nav ekonomiski izdevīgi izmantot kokrūpniecībā. Reizēm par malku tiek saukta mazvērtīgāka koksne, kuru izmanto rūpnieciski (piemēram, papīrmalka).

Atsevišķus malkas gabalus sauc par pagalēm, kurām parasti ir cilindra vai sašķelta cilindra forma. Pagales tiek sagatavotas lielumā, kas atkarīgs no kurtuves lieluma un vajadzīgā degšanas procesa (parasti 30—50 cm garumā).

Malkas iegūšana sastāv no vairākiem posmiem. Mežā koka stumbru un lielos zarus sazāģē vienāda garuma posmos, kas ir piemēroti transportēšanai. Tad šo malku nogādā uzglabāšanas un sagatavošanas vietā. Tur malkas klučus sazāģē īsākos gabalos un saskalda pagalēs nepieciešamajā lielumā. Ja koksne ir mitra, to nepieciešams izžāvēt, ko parasti veic, sakraujot pagales grēdā zem jumta (malkas šķūnī) vai zem klajas debess, ļaujot nostāvēt kādu laiku (parasti sezonu). Ja malku cērt ziemā, tad pa vasaru tā ir izkaltusi, un nākamajā ziemā to jau var izmantot kurināšanai.

Senāk (bieži arī mūsdienās) malkas tilpumu mērīja steros jeb kraujmetros, kas atbilst vienam kubikmetram sakrautas malkas (krautnes), ieskaitot gaisu starp pagalēm. Mūsdienās malkas daudzumu nosaka tīrās koksnes kubikmetros (ciešmetros), izmērot krautnes tilpumu, un to sareizinot ar koeficientu. Koeficients ir atkarīgs no konkrētās krautnes koku diametra, zarainības, līkumanības; vidēji tas ir 0,6. Vēl viena malkas mērvienība ir bermetrs, ar kuru mēra izbērtas malkas tilpumu. Lai no bermetriem iegūtu kraujmetrus, tie jāreizina ar koeficientu (vidēji 0,66), kas atkarīgs no pagaļu garuma un bēršanas veida.


Bastions

Bastions (no ) ir piecstūrains ilglaicīgs nocietinājums, kurš izvirzīts cietokšņa stūrī. No bastiona var veikt pretinieka apšaudi nocietinājuma priekšā, kā arī veikt flankējošu apšaudi gar nocietinājumu malu. Bastiona veida nocietinājumi izveidojās Itālijā 16. gs. Tolaik, attīstoties artilērijai, nocietinājumi kļuva aizvien zemāki, jo mūru augstumam vairs nebija nozīmes. Bastioni tika būvēti līdz 19. gs. vidum.

Bastions pēc būtības ir lunets ar divām fasēm (priekšējās malas), diviem flankiem (sānu malas) un atklātu goržu (aizmugurējā daļa).

Divi blakus esoši bastioni savienojas ar kurtīni. Divi bastioni un kurtīne starp tiem kopā veido bastiona fronti. Vairākas bastionu frontes rada bastionu sistēmu.

Bastioni tika izmantoti daudzos Latvijā esošajos nocietinājumos. Piemēram, Daugavgrīvas cietoksnī ir seši bastioni, Daugavpils cietoksnī 8 bastioni.


Nils Muižnieks

Nils Raimonds Muižnieks (dzimis ) ir ASV latviešu politologs. Bijušais Sorosa fonda Latvijas filiāles programmu direktors un LCESC vadītājs. 2002.—2004. gadā, būdams Aināra Šlesera vadītās Latvijas Pirmās partijas (LPP) biedrs, pārstāvēja šo partiju valdībā, kur bija īpašo uzdevumu ministrs sabiedrības integrācijas lietās. Bija LPP vicepriekšsēdētājs.

LU Sociālo un politisko pētījumu institūta direktors (2004-2012), Eiropas Komisijas pret rasismu un neiecietību loceklis (2005—2012) un priekšsēdētājs (2010—2012). 2012. gada līdz 2018. gadam pildīja Eiropas Padomes cilvēktiesību komisāra pienākumus.

2020. gada jūnijā Muižnieks kļuva par Amnesty International Eiropas Reģiona direktoru.


Rīgas Kinostudija

Rīgas Kinostudija (RKS) ir vecākā filmu studija Latvijā. Tās agrākie nosaukumi bija Rīgas Mākslas filmu studija (arī Valsts filmu uzņēmums) (1940—1948), Rīgas Mākslas un hronikālo filmu studija (1948—1958). Rīgas kinostudijas rīcībā ir 1960. gados uzbūvētie filmēšanas paviljoni, kas ir lielākie Ziemeļeiropā.

Padomju gados tā vēsturiski izveidojās kā filmu ražošanas uzņēmums, kas nodrošināja pilnu kinofilmas uzņemšanas ciklu un ietvēra sevī posmus no idejas līdz gatavam darbam. 1970. un 1980. gados uzņēma vidēji 15 spēlfilmu gadā, kas nodrošināja darbu aptuveni tūkstotim darbinieku.

Mūsdienās Rīgas Kinostudijas paviljonus iznomā pasākumu organizēšanai un televīzijas raidījumu uzņemšanai ("X Faktors", "Super Bingo" u.c.). Notiek kostīmu un rekvizītu noma. Tāpat arī Rīgas Kinostudija nodarbojas ar digitalizāciju un analogo ierakstīšanu. Tiek organizētas ekskursijas tās teritorijā.


Sounds of the Universe

Sounds of the Universe ir angļu sintpopa mūzikas grupas Depeche Mode divpadsmitais studijas albums. Albums Vācijā tika izdots 2009. gada 17. aprīlī, bet internacionāli to izdeva 20.aprīlī. Albums satur 13 kompozīcijas, no kurām viena ir instrumentāla, un tika izlaists 5 dažādās versijās.


Beiganas starptautiskais mūzikas festivāls

Beiganas starptautiskais mūzikas festivāls ir Beiganas Filharmonijas asociācijas projekts, kurš notiek Beiganā, Juņliņas apriņķī, Taivānā. Kopš tā atklāšanas 2006. g. tas katru gadu noritējis veiksmīgi. Tas ir lielākais starptautiskais mūzikas festivāls šajā apriņķī. Festivālā ir daudz koncertu, galvenokārt pūšamo instrumentu mūzikas (solo, kamermūzikas un pūšamo instrumentu orķestrim), kā arī viesmākslinieku sniegtās meistarklases "Čiahu Konservatorijā". Festivālā uzstājas dažādu tautību mūziķi, kas sniedz daudzveidīgu un krāsainu mūzikas programmu. Beiganas starptautiskā mūzikas festivāla mākslinieciskais direktors ir pianists Heincs Čeņs.


Frīdrihs Kalniņš

Frīdrihs Kalniņš ( — ) bija latviešu strēlnieks un vēlāk Sarkanās armijas virsnieks, pasniedzējs. Latviešu sarkano strēlnieku divīzijas komandieris (1919. gada 20. oktobrī — 1920. gada 4. jūlijā), vienlaikus Sarkanās armijas trieciengrupas komandieris.


DJ Lethal

DJ Lethal jeb īstajā vārdā Leors Dimants (dzimis ) ir Latvijā dzimis ASV mūziķis un producents, kurš pazīstams ar savu dalību mūzikas grupā House of Pain un vēlāk Limp Bizkit.


Aritmētikas pamatteorēma

Skaitļu teorijā aritmētikas pamatteorēma apgalvo, ka jebkurš naturāls skaitlis n > 1 ir viennozīmīgi izsakāms kā pirmskaitļu reizinājums formā n = p_1^{\alpha_1} p_2^{\alpha_2} \ldots p_m^{\alpha_m}, kur p_1 < p_2 < \ldots < p_m ir pirmskaitļi un \alpha_1, \alpha_2, \ldots, \alpha_m ir pozitīvi veseli skaitļi un m ≥ 1.


Sfēriskā ģeometrija

Sfēriskā ģeometrija ir ģeometrija uz sfēras virsmas. Lai gan sfēras virsma ir divdimensionāla, sfēriskā ģeometrija atšķiras no planimetrijas (Eiklīda ģeometrijas divās dimensijās), jo sfēras virsma ir izliekta nevis plakana. Tā atšķiras arī no stereometrijas (Eiklīda ģeometrijas trijās dimensijās), jo sfēriskajā ģeometrijā tiek pieņemts, ka ārpus sfēras virsmas nekas cits neeksistē. Neskatoties uz to, bieži vien tiek pieņemts, ka sfēra atrodas trīsdimensiju telpā, lai varētu izmantot dažādas trīsdimensionālas palīgkonstrukcijas.

Sfēriskā ģeometrija ir visvienkāršākais neeiklīda ģeometrijas piemērs. Atšķirībā no Eiklīda ģeometrijas, neeiklīda ģeometrijās neizpildās Eiklīda piektais (jeb paralēļu) postulāts.


Hipersfēra

Sfēras vispārinājumu n > 3 dimensijās sauc par hipersfēru, taču bieži vien to sauc arī vienkārši par sfēru. Tāpat kā trīs dimensijās, arī n dimensijās (jebkuram n ≥ 1) sfēra ir visu to punktu kopa, kas atrodas vienā un tajā pašā attālumā no sfēras centra. Šo attālumu sauc par sfēras rādiusu un parasti apzīmē ar r.


Hey You

"Hey You" ir ASV mūziķes Madonnas 2007. gadā izdotais labdarības singls, sākumā - vienu dienu bija pieejams bez maksas un kā ciparu lejupielādes singls tika izdots 2007. gada 24. maijā. Dziesma tika izdota kā kampaņas Live Earth sastāvdaļa.

Dziesmas autore ir Madonna, bet to pruducēja pati mūziķe, sadarbībā ar Farelu Viljamsu.


Anrī Bergsons

Anrī Luijs Bergsons (Henri Louis Bergson, dzimis , miris ) bija franču filosofs, intuitīvists, pazīstamākais t.s. "dzīves filosofijas" pārstāvis.


Fase

Fase (no — 'seja') ir bastiona, luneta vai ravelīna priekšējā, pret pretinieku vērstā siena. Uz fasēm parasti tika novietota lielāka kalibra artilērija nekā uz flankiem.

Fasu skaitu konstrukcijā nosaka dažādu uguns virzienu skaits no aizsardzības sienas perpendikulāri tiem, kas fortifikācijas aizstāvjiem ir nepieciešami no ienaidnieka, un katras fases garumu nosaka nepieciešamais uguns spēks noteiktā virzienā.


Gorža

Gorža (no ) ir fortifikācijā lietots termins, ar kuru apzīmē ieeju nocietinājumā, netiešā nozīmē, nocietinājuma aizmugurējā uz savējo pusi vērstā mala. Nocietinājums var būt ar atklātu goržu kā lunets, redans vai ar slēgtu goržu (nocietinājuma aizmugurē atrodas valnis) kā redute.


Vanilla Ninja (albums)

Vanilla Ninja ir igauņu grupas Vanilla Ninja pirmais studijas albums. Albums iznāca tikai Igaunijā, kur tas guva labus panākumus. Ar dziesmu "Club Kung Fu" grupa startēja Eurolaul 2003, kas ir Igaunijas nacionālā atlase Eirovīzijai. Šī dziesma tika izdota kā singls Vācijā. Albuma producents bija Svens Lehmuss. Albumā ir iekļautas dziesmas gan angļu, gan igauņu valodā, gan dziesmas "Club Kung Fu" drum'n'bass versija. Šis ir vienīgais albums, kurā ir dziesmas igauņu valodā.

Albuma ierakstā piedalījās Lenna Kūrmā, Pireta Jervisa, Mārja Kivi, Katrina Siska.


Ross Brons

Ross Brons (; dzimis , Mančestrā, Apvienotajā Karalistē) ir angļu motoru sporta inženieris. Viņš ir strādājis par tehnisko direktoru Benetton un Ferrari Formula 1 komandās, ir bijis Honda komandas vadītājs, kā arī Brawn komandas īpašnieks un vadītājs. Pašlaik vada Mercedes Grand Prix sacīkšu komandu.


Love Is War

Love Is War ir igauņu meiteņu poproka grupas Vanilla Ninja ceturtais studijas albums, kuru izdeva EMI Music Germany. Eiropā tas tika izdots , Japānā - , Brazīlijā - 2007. gada maijā.

Albuma producenti ir Kiko Masbaums un Kents Lārsons.


Kopējais paziņojums par Attaisnošanas mācību

Kopējais paziņojums par Attaisnošanas mācību (, plaši pieņemts saīsinājums - JDDJ, ), teoloģiskajās aprindās nereti saīsināts - Kopējais paziņojums, ir Pasaules luterāņu federācijas (PLF) un Romas katoļu baznīcas (RKB) Augsburgā, Vācijā noslēgts dokuments par abu pušu kopēju izpratni jautājumā par cilvēka attaisnošanas galvenajiem nosacījumiem. Dokumentu parakstīja PLF prezidents Dr. Kristiāns Krauze (Dr. Christian Krause) un RKB Pontifikālās padomes kristiešu vienības veicināšanai prezidents kardināls Idriss Kasadijs (Idris cardinal Cassady).

Dokuments sastāv no preambulas (ievads), piecām nodaļām, kas sadalītas 44 numurētos paragrāfos, kā arī oficiālajam dokumentam pievienota pielikuma ar nozīmīgākajiem avotiem/atsaucēm dokumentā paustajiem apgalvojumiem.

Dokumenta sagatavošanā daudzi luteriskās teoloģijas pārstāvji PLF pārstāvētajās baznīcās un konfesionāli luteriskās baznīcas kritizēja Kopējā paziņojumā pausto mācību kā neatbilstošu Luteriskās ticības apliecībām apvienotām Vienprātības grāmatā.


Pasaules luterāņu federācija

Pasaules luterāņu federācija ( (LWF), ) (PLF) ir senākā un lielākā vispasaules luterisko kristiešu organizācija, kuras dalībbaznīcu starpā pastāv altāra un kanceles sadraudze. PLF dibināta Lundā, Zviedrijā 1947. gadā. Pašlaik PLF vadība izvietota Ženēvā, Šveicē. PLF ir aktīva ekumeniskā dialoga partnere (piemēram, ar Romas katoļu baznīcu 1999. gadā noslēgtais Kopējais paziņojums par Attaisnošanas mācību).

Pašlaik PLF 78 valstīs apvieno vairāk kā 72 miljonus luterāņu 144 baznīcās. Lielākās PLF baznīcas ir Zviedrijas baznīca (apm. 7 milj.), Tanzānijas evaņģēliski luteriskā baznīca (apm. 5,6 milj.), Etiopijas evaņģēliskā (Mekane Jesus) baznīca (apm. 5,5 milj.), Amerikas evaņģēliski luteriskā baznīca (apm. 5 milj.), Dānijas baznīca (apm. 4,5 milj.) un Somijas luteriskā baznīca (apm. 4,4 milj.).

Latviju PLF pārstāv LELB un LELBāL. LELBāL ir viena no PLF dibinātājām. LELB okupācijas varu darbības dēļ iestājās Pasaules luterāņu federācijā tikai pagājušā gadsimta 60. gadu vidū.


UNA—UNSO

UNA—UNSO (Ukraiņu nacionālā asambleja—Ukraiņu nacionālā pašaizsardzība; ) ir lielākā (ar 8000 biedriem) nacionālistu organizācija Ukrainā.

Kustības politiskais spārns Ukraiņu nacionālā asambleja (UNA) tika nodibināta 1990. gada 30. jūnijā, Ļvivā. Tās radītāji bija gados jauni cilvēki, kuri par savu mērķi uzskatīja cīņu par neatkarīgu Ukrainu. Tās pirmais vadītājs bija Dmitro Korčinskis. 1991. un 1992. gadā kustības biedri vairākkārt iesaistījās ielu kaujās ar krievu nacionālistiem dažādās Ukrainas vietās.

Neilgi pēc kustības rašanās tika nodibināts paramilitārais spārns, Ukraiņu nacionālā pašaizsardzība (UNSO), kurā iekļāvās ukraiņi, kuriem bija militāra pieredze Padomju armijā, tai skaitā Afganistānas karā. Pirmā karadarbības zona, kurā paramilitārā spārna kombatanti piedalījās, bija Piedņestras karš, kur viņi cīnījās separātistu pusē pret Moldovas armiju. 1993. gadā paramilitārā spārna kaujinieki izveidoja kaujas vienību, kura gruzīnu pusē cīnījās pret abhāziem, kurus atbalstīja krievi un čečeni, Pirmajā Abhāzijas karā. Šo vienību sauca "Argo".

1994. gada vēlēšanās 3 UNA—UNSO biedri tika ievēlēti Ukrainas parlamentā. Periodā no 1994. līdz 1997. gadam organizācijas biedri veica vairākas pret krieviem vērstas akcijas. Kustības kaujinieki pievienojās čečenu kaujiniekiem Pirmajā Čečenijas karā. Viņi uzstājās arī pret krievu popmūzikas zvaigžņu ierašanos Ukrainā, par nodalītas ukraiņu pareizticīgās baznīcas radīšanu.

1997. gadā Leonīda Kučmas valdība aizliedza UNA—UNSO. Kustības dalībnieki atbildēja ar ielu protestiem. Rezultātā tika arestēti apmēram 250 kustības dalībnieki. Kustības radītājs Dmitro Korčinskis arī tika arestēts. Drīz pēc tam viņš atstāja kustību. 1998. gadā atjaunojot kustību par vienu no tās līderiem kļuva Jurijs Šuhevičs, pazīstamā ukraiņu nacionālista Romāna Šuheviča dēls. 1998. gada vēlēšanās UNA—UNSO ieguva 0,39% balsu. 2000. un 2001. gadā organizācijas biedri atbalstīja pret Kučmu vērstos protestus. Oranžās revolūcijas laikā viņi atbalstīja Viktoru Juščenko.

Lielākais organizācijas biedru skaits bija apmēram 10 000. Lielākā daļa no viņiem bija jaunieši. Ideoloģiski organizācija uzstājās par radikālu ukraiņu nacionālismu, nacionāli orientētu ekonomiku un citām līdzīgām pamatnostādnēm. Kustībai ir savs karogs, himna un citi atribūti.


Aleksis Ngambi

Aleksis Ngambi (; dzimis Esakā) ir bijušais Kamerūnas futbola aizsargs. 2009. gadā viņš spēlēja FK Daugava Rīga. Ngambi aizvadījis arī 1 spēli Kamerūnas izlasē.


Pelēkās lapsas

Pelēkās lapsas ģints () pieder pie suņu dzimtas pamatcilts (Basal Caninae) suņu dzimtas (Canidae) plēsējiem. Ģenētiskās analīzes ir pierādījušas, ka pelēkās lapsas nav tuvas radinieces nevienam no suņu cilts vai lapsu cilts, tas ir licis zinātniekiem pelēkās lapsas iedalīt pie suņu dzimtas pamatcilts kopā ar lielausu lapsām (Otocyon), kas ir vistuvākās radinieces pelēkajām lapsām.

Pelēko lapsu ģints ir viena no vecākajām suņu dzimtas ģintīm, kas ir izdzīvojusi līdz mūsdienām. Sugas Urocyon progressus fosilie kauli ir apmēram 3,5 miljonus gadu veci. Pelēkā lapsa (U. cineroargenteus) parādījās pleistocēnā pirms 1,5 miljoniem gadu. Ir zinātnieki, kas uzskata, ka U. progressus ir pelēkās lapsas (U. cineroargenteus) priekštecis. Pleistocēna beigās pelēkā lapsa bija plaši izplatīta visā Ziemeļamerikā.

Pelēkā lapsa ir vislielākā pelēko lapsu ģintī, bet salu lapsa ir tās pundurkopija. Pelēkās lapsas apdzīvo plašas teritorijas, sākot ar Kanādas dienviddaļu ziemeļos līdz Venecuēlas un Kolumbijas ziemeļiem. Salu lapsa ir sastopama tikai sešās salās pie Kalifornijas krastiem, toties Kosumelas lapsa, kuras kauli pavisam nesen tika atklāta Meksikas Kosumelas salā, ir pēdējā, kas taksonomiski ieskaitīta pelēko lapsu ģintī. Lapsa nav pētīta un aprakstīta. Tā ir nedaudz lielāka par salu lapsu, bet mazāka par pelēko lapsu. Zinātniekiem arī trūkst datu, vai Kosumelas lapsa joprojām ir dzīva.

Pelēko lapsu ģints dzīvnieki un jenotsuņi ir vienīgie suņu dzimtas pārstāvji, kas var kāpt kokos. Visu pelēko lapsu ģints lapsām ir pelēki kažoki, ar brūnām kājām, sāniem, pakakli, ausu virspusi, bet pazode un vēders ir balti.


Latvijas Evaņģēliski luteriskā baznīca pasaulē

Latvijas Evaņģēliski luteriskā baznīca pasaulē (LELBP) — līdz tās nosaukuma maiņai 2020. gadā saukta Latvijas Evanģēliski Luteriskā Baznīca ārpus Latvijas (LELBāL) — ir Latvijas evaņģēliski luteriskās baznīcas Latvijā, kas nodibināta 1922. gadā, turpinātāja. Tā izveidojās pēc Otrā pasaules kara LELB arhibīskapa Teodora Grīnberga vadībā, Latvijas evaņģēliski luteriskās baznīcas vadībai dodoties bēgļu gaitās uz Vāciju. LELBP ir draudzes visos kontinentos (izņemot Antarktīdu).

LELBP kā LELBāL ir Pasaules luterāņu federācijas dibinātāju vidū.


Vienādzobju kārta

Vienādzobji (Nuculoida, syn. Taxodonta) ir gliemeņu (Bivalvia) kārta, kas ietilpst Protobranchia apakšklasē. Šīs kārtas pārstāvi ir zināmi no ordovika perioda (iespējams, pat no prekembrija).


Traces of Sadness

Traces of Sadness ir igauņu meiteņu poproka grupas Vanilla Ninja otrais studijas albums un pirmais, ko izdeva sadarbībā ar "Bros Records". Eiropā tas tika laists klajā .

Albuma producents ir Dāvids Brandess, dziesmām tekstus un melodiju rakstījuši Džeins Tempests un Bernds Meinungers, kurš ir labāk pazīstams ar savu pseidonīmu Džons Oflains ().


Blue Tattoo

Blue Tattoo ir igauņu meiteņu poproka grupas Vanilla Ninja trešais studijas albums un pēdējais oficiālais albums, ko izdeva "Bros Music". Eiropā tas tika izdots .

Pēc veiksmīgā 2004. gada albuma Traces of Sadness, šis albums ir pats veiksmīgākais ar tādiem singliem kā "Blue Tattoo" (no kā albums iegūst savu nosaukumu), "I Know" un "Cool Vibes". Dziesma "Cool Vibes" bija arī Šveices pārstāve 2005. gada Eirovīzijas dziesmu konkursā, tā palielinājās albuma popularitāte Šveicē.

Albuma producents un viens no albuma komponistiem ir vācu producents Dāvids Brandess. Albuma dziesmu sacerēšanas procesā ir piedalījušās grupas meitenes Lenna un Pireta, Bernds Meinungers, labāk pazīstams ar savu pseidonīmu Džons Oflains (), un Džeins Tempests.

Gada vidū () albums tika izdots Japānā. Vēlāk tika izdots Limited Edition. Šveicē un Vācijā albums ieņēma 4. pozīciju topos, un Austrijas topos — 7. vietu. Albums ir arī iekļuvis Igaunijas topā.


Skotu valoda

Skotu valoda ir ģermāņu valodu atzara dialekts, kas attīstījies no vidusangļu valodas. To nedrīkst jaukt ar skotu gēlu valodu, kā arī ar Skotijas angļu valodu. Tā kā nav universālu vispārpieņemtu kritēriju valodu nošķiršanai no dialektiem, bieži tiek pretrunīgi vērtēts skotu valodas lingvistiskais, vēsturiskais un sociālais statuss. Lai arī atšķirības starp skotu valodu un Skotijas angļu valodu ir neskaidras, skotu valoda visbiežāk tiek definēta kā atsevišķa ģermāņu atzara valoda, bet Skotijas angļu valoda - kā angļu valodas Skotijas dialekts.


Aleksandrs Kvasņevskis

Aleksandrs Kvasņevskis (, dzimis ) ir poļu politiķis, Polijas prezidents no 1995. līdz 2005. gadam. Sociālistiskās Polijas laikā darbojās poļu sociālistiskajā studentu organizācijā (Socjalistyczny Związek Studentów Polskich). 1988. - 1989. gadā bija Sporta ministrs komunistiskajā Zbigņeva Mesnera un Mečislava Rakovska vadītajā valdībā.

Pēc sociālisma sabrukuma Polijā, vadīja Polijas Apvienotās strādnieku partijas (Polska Zjednoczona Partia Robotnicza) mantinieci Polijas Sociāldemokrātijas (Socjaldemokracja Rzeczypospolitej Polskiej) partiju. Kā tās kandidāts uzvarēja Lehu Valensu 1995. gada Polijas prezidenta vēlēšanās. Kaut arī iesākumā jaunievēlētā prezidenta oponenti baidīja ar Polijas atgriešanos sociālismā, Kvasņevskis turpināja Polijas iesākto ceļu uz tirgus ekonomiku un iestāšanos NATO un ES, realizējot saukli par "visu poļu prezidentu". 1997. gadā referendumā tika pieņemta jauna valsts konstitūcija, vecās, modernizētas staļiniskās vietā. 1999. gadā Polija iestājās NATO.

2000. gadā ar ar 53.9% balsu tika ievēlēts uz otru termiņu. Pēc 2001. gada 11. septembra uzbrukuma ASV, atbalstīja ASV Karā pret terorismu. Polija bija viena no stingrākajām ASV atbalstītājām tās iebrukumā Irākā, tāpēc Polijas spēki vadīja vienu no Irākas okupācijas zonām. 2004. gadā Polija iestājās ES. Kvasņevskis bija viens no līderiem, kuri atbalstīja kristietības sakņu pieminēšanu jaunizstrādātājā Eiropas konstitūcijā. 2005. gadā beidzās Kvasņevska otrā (pēdējā) mandāta termiņš un par prezidentu tika ievēlēts konservatīvais politiķis Lehs Kačiņskis.

Kopš 2006. gada Kvasņevskis ir pasniedzējs Džordžtaunas Universitātē.


Leģionāru piemiņas diena

Leģionāru piemiņas diena jeb vienkārši 16. marts ir neoficiāla piemiņas diena, kad Latviešu leģiona veterāni un citi cilvēki piemin Latvijas iedzīvotājus, kuri cīnījās Trešā reiha bruņotajos spēkos Latviešu leģiona sastāvā. No 1998. gada leģionāru piemiņas diena kļuva par asu strīdu jautājumu, visasākās diskusijas bija par gājienu, kas notiek no Vecrīgas līdz Brīvības piemineklim. Lielākie piemiņas pasākumi notiek Rīgā un Tukuma novada Lestenē, kur atrodas leģionāru brāļu kapi.


Anna

Anna var būt: Anna — sievietes vārds; Svētā Anna — Jaunavas Marijas māte kristiešu tradīcijā; Anna Stjuarte — Anglijas, Skotijas un Īrijas karaliene; Anna — apdzīvota vieta, Annas pagasta centrs; Papardes stacijas senākais nosaukums.


Pelēkā lapsa

Pelēkā lapsa (Urocyon cinereoargenteus) jeb koku lapsa ir suņu dzimtas (Canidae) plēsējs.

Pelēkā lapsa apdzīvo plašas teritorijas sākot ar Kanādas dienvidiem un beidzot ar Venecuēlas un Kolumbijas ziemeļiem. Tomēr šajā teritorijā ir rajoni, kuros pelēkās lapsas nedzīvo, kā Klinšu kalnos, Karību jūras piekrastē un Panamas rietumos. Pelēkajām lapsām nepatīk iekoptas lauksaimniecības zemes. Tās ir tuvas radinieces mazajām salu lapsām (Urocyon littoralis), kas apdzīvo vairākas salas pie Kalifornijas krastiem.

Pelēkās lapsas ir vienas no vecākajām lapsām, kas ir atrodamas fosilajās paliekās. Izmirušās lapsas Urocyon progressus fosilie kauli ir apmēram 3,5 miljonus gadu veci, daudzi zinātnieki uzskata, ka tā ir pelēkās lapsas (Urocyon cinereoargenteus) priekštece. Pelēkās lapsas vecākie fosilie kauli ir 1,5 miljonus gadu veci. Pleistocēna beigās tā apdzīvoja visu Ziemeļameriku.


Eds Viesturs

Edmunds Viesturs vai Eds Viesturs (; dzimis ) ir amerikāņu alpīnists un rakstnieks. Viņš ir pirmais amerikānis un 12. cilvēks pasaulē, kurš ir uzkāpis visās 14 virsotnēs, kas ir augstākas par 8000 metriem (zināmas kā astoņtūkstošnieki), un tikai piektais kāpējs, kas to paveicis bez skābekļa maskas. Viesturs ir septiņas reizes uzkāpis Everestā un 21 reizi astoņtūkstošniekos (tikai četriem alpīnistiem, no kuriem trīs ir šerpas, ir vairāk sekmīgi sasniegtu augstkalnu virsotņu).


Dominiks Antonelli

Dominiks Entonijs "Tonijs" Antonelli (Dominic Anthony "Tony" Antonelli, dzimis ) ir NASA astronauts.

Antonelli pirmais kosmiskais lidojums notika 2009. gada martā misijā STS-119, esot Discovery pilotam.

Otrais Antonelli lidojums notika 2010. gada maijā misijā STS-132, esot Atlantis pilotam.


Karlsons

Karlsons ("Kārļa dēls", no personvārda Kārlis; sieviešu dzimtē Karlsone) ir latviešu uzvārds. Zviedru cilmes uzvārda Kārlsons variants. Cilvēki ar šo uzvārdu:

Georgs Karlsons (1874—1945), latviešu strēlnieku, vēlāk Latvijas armijas virsnieks; Ģirts Karlsons (1981), futbolists; Juris Karlsons Juris Karlsons (inženieris) (1946), inženieris, sabiedriskais darbinieks un politiķis; Juris Karlsons (komponists) (1948), komponists; Kārlis Karlsons, dzimis Eduards Ogrietis (1888—1938), latviešu čekists; Kārlis Karlsons (1907—1962), inženieris un ķīmiķis, Latvijas finanšu ministrs (1940); Žanis Karlsons (1899—1976), vēsturnieks.


Andalūzijas zirgs

Andalūzijas zirgs ir viena no karstasiņu zirgu šķirnēm. Andalūzijas zirgi tiek dēvēti arī par tīršķirnes spāņu zirgiem jeb tīrasiņu spāņu zirgiem () — PRE, tie ir zināmi arī ar citiem nosaukumiem: Ibērijas jājamzirgs, Ibērijas kara zirgs, kartūziešu zirgs, spāņu zirgs. Tā ir ļoti sena šķirne un ir viena no divām Ibērijas zirgu šķirnēm. Otra ir Lucitāno zirgs, kas ļoti līdzīgs Andalūzijas zirgam.

Andalūzijas zirgu lieto visās jājamzirgu disciplīnās, tas gadsimtiem ilgi ir bijis karaļu zirgs dažādās valstīs, jo augstu tika vērtēts zirga temperaments, inteliģence, veiklība, graciozitāte un drosme. Tie ir izcili un talantīgi iejādes zirgi, bet tos lieto arī kā darba zirgus darbā ar liellopiem, un tie ir koridas zirgi vēršu cīņās.

Mūsdienās ir zinātniski pierādīta sena hipotēze, ka Andalūzijas zirga izveidi ir ietekmējis berberu zirgs barbs no Ziemeļāfrikas. Pats Andalūzijas zirgs tāpat kā arābu zirgs ir ietekmējis ļoti daudzu šķirņu izveidi. Kad 16. gadsimtā tika kolonizēta Amerika, uz jauno zemi tika aizvesti simtiem Andalūzijas zirgu. To ietekme ir saskatāma kriollo zirga, pasofino zirga, mustanga, apalūzas zirga un citu zirgu izskatā. Andalūzijas zirgs ir ciltstēvs slavenajam baltajam Lipicas zirgam Slovēnijā.


Aprīļa klimats Latvijā

Aprīļa klimats Latvijā. Mēneša vidējā gaisa temperatūra ir no +3,1 °C Latvijas ziemeļrietumu daļā (Kolkasragā) līdz +5,7 °C Viduslatvijas dienvidos. Aprīlī visaukstākais laiks ir bijis 1929. un 1955. gados, tad mēneša vidējā gaisa temperatūra Latvijas centrālajā daļā noslīdēja līdz +1, +2, bet citviet līdz −1, +1 grādam. Vissiltākais laiks aprīlī ir bijis 1999. un 2000. gados, tad mēneša vidējā gaisa temperatūra piekrastes rajonos svārstījās no +6 līdz +9, bet pārējā teritorijā no +8 līdz +11 grādiem. Kopumā Latvijā aprīļa vidējā gaisa temperatūra ir +6,1 °C.

Aprīlī kopumā saule spīd 24—26 dienas. Dienā ar sauli tās spīdēšanas ilgums vidēji ir 7—8 stundas. Saulei strauji ceļoties augstāk debesjumā, mēneša gaitā diennakts vidējā gaisa temperatūra kopumā Latvijā pieaug no +1,5 grādiem mēneša sākumā līdz +8 grādiem mēneša beigās. Diennakts vidējai gaisa temperatūrai kļūstot stabili augstākai par +5 grādiem, atsākas augu veģetācija. Atbilstoši temperatūras sadalījumam visātrāk tas notiek Latvijas vidienē (vidēji 12.—13. aprīlī), visvēlāk — Valsts ziemeļrietumu daļā (vidēji 27. aprīlī).


Maija klimats Latvijā

Maija klimats Latvijā. Mēneša vidējā gaisa temperatūra ir no +8,4 °C Latvijas ziemeļrietumu daļā (Kolkasragā) līdz +11,9 °C Latvijas dienvidaustrumos (Daugavpilī). Maijā kopumā visaukstākais laiks ir bijis 1927. gadā, tad mēneša vidējā gaisa temperatūra visā Latvijā nebija augstāka par +6...+7 grādiem. Vissiltākais laiks maijā bija 2018. gadā, tad mēneša vidējā gaisa temperatūra sasniedza +15,3 °C. Kopumā Latvijā maija vidējā gaisa temperatūra ir +11,4 °C.

Maijā kopumā saule spīd 28—29 dienas. Dienā ar sauli tās spīdēšanas ilgums vidēji ir 9—10 stundas. Saulei turpinot celties augstāk debesjumā, mēneša gaitā diennakts vidējā gaisa temperatūra kopumā Latvijā pieaug no +8 grādiem mēneša sākumā līdz +13 grādiem mēneša beigās. Laikā no 5. līdz 26. maijam (vidējie datumi), sākot no Centrālajiem rajoniem un Austrumlatvijas dienvidu rajoniem un beidzot ar Kurzemes ziemeļu daļu, diennakts vidējā gaisa temperatūra kļūst stabili augstāka par +10 grādiem, kas iezīmē aktīvas augu veģetācijas un arī siltumu mīlošo kultūru attīstības sākumu. Tomēr maijs vēl ir salnu mēnesis. Gados, kad mēneša temperatūra ir tuva normai, salnas gaisā parasti izbeidzas: Baltijas jūras piekrastē — maija pirmajā, rietumu un centrālajos rajonos — otrajā, ziemeļaustrumu rajonos un Vidzemes augstienē — mēneša trešajā dekādē. Aukstos maijos salnas gaisā un uz augsnes virsmas visā Latvijā var būt līdz pat mēneša beigām.


Roberts Smits

Roberts Džeimss Smits (; dzimis ) ir angļu dziedātājs, komponists un multiinstrumentālists, grupas The Cure līderis.


The Fragile

The Fragile ir industriālā roka projekta Nine Inch Nails 1999. gada konceptuāls dubultalbums. Albums turpina The Downward Spiral sižetu, neskatoties uz pilnīgām pārmaiņām stilā un skanējumā. Smagi distorsētu instrumentu un spalgu industriālu skaņu vietā, albums sastāv no skaņu ainavām, elektroniskiem bītiem, klavieru instrumentācijām, ambientiem trokšņiem un smagā metāla pārbagātām ģitāru skaņām. Trents Reznors ir izteicies, ka albums ir drūmāks un atklātāks nekā The Downward Spiral, neskatoties uz The Downward Spiral daudz agresīvāko un depresīvāko toni. Liriski albums ir daudz introspektīvāks un personiskāks kā Nine Inch Nails iepriekšējie albumi.

Albuma izdošanas nedēļā The Fragile ieņēma 1. vietu Billboard 200 topā, pēc tam tas ātri atkrita uz 16. vietu. Albums bija komerciāli veiksmīgs, pārdodot 1 miljonu albuma kopiju jau pirmajā mēnesī pēc tā izdošanas. Neskatoties uz nenoteikto kritiku par albuma garumu un lirisko saturu, albums saņēma galvenokārt pozitīvu vērtējumu no mūzikas kritiķiem. Tas saņēma izcilus vērtējumus publikācijās USA Today, Kerrang!, un Alternative Press. The Fragile tika iekļauts vairākos "gada noslēguma" albumu sarakstos, piemēram, The Village Voice (14. vieta), Rolling Stone (4. vieta) un Spin (1. vieta). albums tika sertificēts pēc RIAA sistēmas kā "dubultais platīns" (double platinum), ņemot vērā to, ka albuma pārdošanas rādītāji ASV pārsniedz 2 miljonus eksemplārus.


Jūnija klimats Latvijā

Jūnija klimats Latvijā. Mēneša vidējā gaisa temperatūra jūnijā ir no +13,3, +13,4 °C Latvijas ziemeļrietumu daļā (Ventspilī, Kolkā) līdz +15,5, +15,7 °C Latvijas centrālās un austrumu daļas dienvidos (Daugavpilī, Bauskā). Jūnijā kopumā Latvijā visaukstākais laiks ir bijis 1928. gadā, kad mēneša vidējā gaisa temperatūra visā Latvijā nebija augstāka par +9...+11 grādiem. Vissiltākais laiks jūnijā kopumā Latvijā ir bijis 2021. gadā, kad mēneša vidējā gaisa temperatūra sasniedza +18,9 °C. Kopumā Latvijā jūnija vidējā gaisa temperatūra ir +15,2 °C.

Jūnijā saules spīdēšanas ilgums dienā vidēji ir 9—11 stundas. Laikā ap Jāņiem saule sasniedz gadā visaugstāko punktu debesjumā un diena ir visgarākā. Turpmāk debesjumā sākas pakāpenisks saules lejupceļš. Tomēr augsne un gaiss vēl turpina sasilt un mēneša gaitā diennakts vidējā gaisa temperatūra kopumā Latvijā pieaug no +13 grādiem mēneša sākumā līdz +16 grādiem mēneša beigās. Laikā no 7. līdz 29. jūnijam (vidējie datumi), sākot no Centrālajiem un Austrumlatvijas dienvidu rajoniem un beidzot ar Baltijas jūras piekrasti, diennakts vidējā gaisa temperatūra kļūst stabili augstāka par +15 grādiem, kas iezīmē meteoroloģiskās vasaras sākumu. Tomēr arī jūnijā vēl ir iespējamas salnas. Aukstos laika periodos salnas gaisā un uz augsnes virsmas visā Latvijā var būt līdz pat Jāņiem. Tā, piemēram, 1977. gada 23. jūnijā Stendē diennakts minimālā gaisa temperatūra bija −1,5 °C. 1931. gada 28. jūnijā Gulbenē diennakts minimālā gaisa temperatūra noslīdēja līdz 0,0 °C.


Emīls Dārziņš

Emīls Dārziņš (dzimis , miris ) bija latviešu komponists un mūzikas kritiķis. Viens no latviešu kora un solo dziesmas klasiķiem. Sarakstījis arī vairākus skaņdarbus orķestrim, no kuriem ir saglabājies vienīgi "Melanholiskais valsis".


Jans II Kazimirs Vāsa

Jans II Kazimirs Vāsa (, , ; dzimis , miris ) bija Polijas karalis un Lietuvas lielkņazs, kā arī nominālais Livonijas lielhercogs no 1648. gada līdz 1668. gadam, kad atteicās no troņa. Jans Kazimirs bija pēdējais Vāsu dinastijas Polijas-Lietuvas kopvalsts valdnieks un pēdējais karalis, kura dzīslās ritēja Jagellonu dinastijas asinis. Valdīšanas laikā valstī pastiprinājās dezintegrācijas un anarhijas procesi.


Džozefs Akaba

Džozefs Akaba (Joseph Michael "Joe" Acaba, dzimis ) ir NASA kosmonauts, hidroģeologs, pedagogs. Viņa vecāki no Puertoriko 1960. gados pārcēlās uz ASV.

Akabas pirmais kosmiskais lidojums notika 2009. gada martā misijā STS-119 ar kosmoplānu Discovery.

Otro lidojumu Akaba veica 2012. gadā no maija līdz septembrim kā kosmosa kuģa Sojuz TMA-04M, SKS 31. un 32. ekspedīcijas lidojuma inženieris.

Trešo reizi kosmosā Džozefs Akaba devās 2017. gada septembrī ar kosmosa kuģi Sojuz MS-06. Viņš bija SKS 53. ekspedīcijas un 54. ekspedīcijas lidojuma inženieris. Uz zemes atgriezās 2018. gada februārī.


Latvijas erudītu līga

Latvijas erudītu līga (LEL) ir sabiedriska organizācija, kura veido dažādas ar erudīciju saistītas sacensības un pasākumus. Organizācija ir dibināta 1997. gadā Rīgā. Tās veidotie erudīcijas konkursi ir vieni no vecākajiem Latvijā. Latvijas erudītu līgas rīkotajos konkursos var piedalīties ikviens interesents bez vecuma un kādiem īpašiem intelekta ierobežojumiem. Sacensības un pasākumi tiek organizēti latviešu valodā. Parasti erudītu līgas sacensībās tiek iekļautas krustvārdu mīklas, dažāda veida testi un cita veida erudicijas konkursi. Šie pasākumi parasti norisinās no trim līdz četrām stundām.

Latvijas erudītu līgas sezona sākas septembrī, bet beidzas maijā. Sezonā notiek deviņas nodarbības, kas tiek rīkotas katra mēneša otrajā sestdienā. Noslēdzoties sezonai, kopvērtējumā tiek noskaidrots labākais Latvijas erudītu līgas dalībnieks.


Ričards Arnolds

Ričards Roberts "Rikijs" Arnolds II (Richard Robert II "Ricky" Arnold, dzimis ) ir NASA astronauts, okeanogrāfs, pedagogs.

Arnolda pirmais kosmiskais lidojums notika 2009. gada martā misijā STS-119 ar kosmoplānu Discovery.

Otro lidojumu kosmosā Arnolds sāka 2018. gada martā, esot kosmosa kuģa Sojuz MS-08 bortinženierim. Viņš bija SKS 55. un 56. ekspedīcijas lidojuma inženieris. Uz Zemi viņš atgriezās 2018. gada oktobrī.

2020. gada 3. septembrī Ričards Arnolds tika pārcelts no aktīvo astronautu kategorijas uz menedžeru astronautu.

Iziešanas atklātā kosmosā


Jūlija klimats Latvijā

Jūlija klimats Latvijā. Jūlijs Latvijā gada gaitā ir vissiltākais mēnesis. Mēneša vidējā gaisa temperatūra ir no +16,0 °C Vidzemes augstienē (Zosēnos) līdz +17,1 °C Viduslatvijas un Austrumlatvijas dienvidos. Tomēr visaugstākā jūlija vidējā gaisa temperatūra ir Rīgā: no +17,3 līdz pat +18,3 °C pilsētas centrā. Jūlijā kopumā Latvijā visaukstākais laiks ir bijis 1928. un 1979. gados, tad mēneša vidējā gaisa temperatūra visā Latvijā nebija augstāka par +13...+14 grādiem. Vissiltākais laiks jūlijā kopumā Latvijā ir bijis 2010. gadā un 2021. gadā, kad mēneša vidējā gaisa temperatūra Latvijā sasniedza +21,5 °C. Kopumā Latvijā jūlija vidējā gaisa temperatūra ir +17,8 °C.

Jūlijā saule nespīd vidēji tikai 1—2 dienas. Dienā ar sauli tās spīdēšanas ilgums vidēji ir 9—10 stundas. Lai gan jūlijā saule debesjumā jau ir sākusi savu ceļu lejup, gaiss vēl nedaudz turpina sasilt un gadā visaugstāko diennakts vidējo temperatūru, vidēji Latvijā +17 grādus, sasniedz jūlija trešajā dekādē.


Augusta klimats Latvijā

Augusta klimats Latvijā. Augusts Latvijā gada gaitā ir otrais vissiltākais mēnesis. Visaugstākā mēneša vidējā gaisa temperatūra ir piekrastes rajonos — no 16,2 °C daudzviet līdz 16,8 °C Liepājā, bet vēl augstāka tā ir Rīgas centrā: 17,2 °C. Viszemākā augusta vidējā gaisa temperatūra ir Vidzemes un Alūksnes augstieņu rajonos: 14,9 °C Zosēnos un 15,2 °C Alūksnē. Augustā kopumā Latvijā visaukstākais laiks ir bijis 1956. gadā, tad mēneša vidējā gaisa temperatūra visā Latvijā nebija augstāka par 13—14 grādiem, bet Vidzemes un Alūksnes augstieņu rajonos tā bija tikai 12 grādi. Vissiltākais laiks augustā kopumā Latvijā ir bijis 1939. gadā, tad mēneša vidējā gaisa temperatūra sasniedza 19—21 grādu, ļoti silts augusts bija arī 1938., 1997., 2002. un 2022. gados (mēneša vidējā gaisa temperatūra 17—20 grādi). Kopumā Latvijā augusta vidējā gaisa temperatūra ir +16,9 °C.

Augustā saule vēl spīd dāsni — 29—30 dienas. Dienā ar sauli tās spīdēšanas ilgums vidēji ir 8—9 stundas. Tomēr augustā Saules augstums debesjumā un dienas garums jau pakāpeniski samazinās. Līdz ar to samazinās arī diennakts vidējā gaisa temperatūra — vidēji Latvijā no 17 grādiem mēneša sākumā līdz 14 grādiem mēneša beigās. Diennakts vidējai gaisa temperatūrai kļūstot zemākai par +15 grādiem, vidēji 26. augustā Latvijā beidzas meteoroloģiskā vasara. Visagrāk — 18.—20. augustā — tas notiek Vidzemes un Alūksnes augstieņu rajonos, visvēlāk — septembra pirmajās dienās — Baltijas jūras piekrastē.


Septembra klimats Latvijā

Septembra klimats Latvijā. Septembra vidējā gaisa temperatūra ir no 10,3 grādiem Vidzemes un Alūksnes augstieņu rajonos (Zosēnos, Alūksnē) līdz 12,5, 13,1 grādam Baltijas jūras piekrastē (Ventspilī, Pāvilostā, Liepājā). Septembrī kopumā Latvijā visaukstākais laiks ir bijis 1993. gadā, tad mēneša vidējā gaisa temperatūra Latvijā bija no 7 grādiem valsts austrumu daļā līdz 10 grādiem Baltijas jūras piekrastē. Savukārt vissiltākais laiks ir bijis 2023. gadā, kad mēneša vidējā gaisa temperatūra Latvijā bija +15,8 °C. Silts rudens sākuma mēnesis (trešais vissiltākais) ir bijis arī 2006. gadā, tad mēneša vidējā gaisa temperatūra bija no 13 grādiem austrumu rajonos līdz 15—16 grādiem Baltijas jūras piekrastē. Kopumā Latvijā septembra vidējā gaisa temperatūra ir +12,3 °C.

Mēneša laikā dienas garums samazinās par vairāk kā 2 stundām. Palielinās mākoņu daudzums un, lai gan saule spīd vēl vidēji 26—27 dienas, dienā ar sauli tās spīdēšanas ilgums vidēji ir 6 stundas. Diennakts vidējā gaisa temperatūra samazinās no 14 grādiem mēneša sākumā līdz 9 grādiem mēneša beigās. Diennakts vidējai gaisa temperatūrai kļūstot zemākai par +10 grādiem, vidēji 25. septembrī, Latvijā beidzas augu aktīvas veģetācijas periods. Visagrāk, 17.—18. septembrī, tas notiek Vidzemes un Alūksnes augstieņu rajonos, visvēlāk, 4.—5. oktobrī, Baltijas jūras piekrastē.


Sniegputenis

Sniegputenis jeb vienkārši putenis ir dabas parādība, kad vējš pa gaisu sev līdzi nes sniegpārslas. Parasti, bet ne vienmēr, tas notiek, kad mērenas vai stipras snigšanas laikā pūš spēcīgs, brāzmains vējš. Ja vējš brāzmās sasniedz vētras spēku, tad sniegputenis jau tiek klasificēts kā sniega vētra.


Koiči Vakata

Koiči Vakata (若田 光一, Wakata Kōichi, dzimis ) ir Japānas kosmonauts, aviācijas inženieris.

Vakatas pirmais kosmiskais lidojums notika 1996. gada janvārī Space Shuttle misijā STS-72, kuras primārais uzdevums bija notvert un atgādāt uz zemi 1995. gadā palaisto Japānas mikrogravitācijas pētniecības aparātu Space Flyer Unit.

Otro lidojumu kosmosā viņš veica 2000. gada oktobrī Starptautiskās kosmiskās stacijas (SKS) montāžas misijā STS-92.

Vakatas trešais kosmiskais lidojums sākās 2009. gada martā SKS būves misijā STS-119 ar kosmoplānu Discovery. Vakata kļuva par 18. ekspedīcija dalībnieku, nomainot Sandru Magnusu. Viņš atpakaļ uz zemi atgriezās 2009. gada jūlijā kopā ar misiju STS-127.

Ceturto kosmisko lidojumu Vakata sāka 2013. gada novembrī, startējot kosmosa kuģī Sojuz TMA-11M. Viņš bija SKS-38 lidojuma inženieris un SKS-39 komandieris. Šī bija pirmā reize, kad stacijas komandieris bija Japānas pārstāvis. Uz zemi Vakata atgriezās 2014. gada maijā.

Piekto reizi kosmosā Koiči Vakata devās 2022. gada 5. septembrī ar kosmosa kuģi SpaceX Crew-5. Viņš bija SKS 68. ekspedīcijas lidojuma inženieris. Uz Zemes viņš atgriezās 2023. gada 12. martā.


Ziemele

Amanda Ziemele (dzimusi 1990) — gleznotāja; Ausma Ziemele (dzimusi 1938) — aktrise; Ineta Ziemele (dzimusi 1970) — tiesību zinātniece.


Aksiālā simetrija

Aksiālā simetrija ir simetrija pret asi; aksiāli simetriska objekta izskats nemainās, tam rotējot apkārt asij.

Aksiālajā simetrijā divus punktus sauc par simetriskiem attiecībā pret asi, ja nogrieznis, kas tos savieno, ir perpendikulārs pret šo asi, un ass iet caur šī nogriežņa viduspunktu.

Figūras F1 un F2 sauc par aksiāli simetriskām, ja katram figūras F1 punktam attiecībā pret simetrijas asi ir simetrisks punkts figūrā F2 un otrādi.

Aksiālajā simetrijā līdzīgi kā centrālajā simetrijā saglabājas attālumi.


Varkaļu kanāls

Varkaļu kanāls, arī Varkaļu pārrakums, ir 1988. gadā pabeigtā Babītes ezera noteka uz Lielupi. Izveidots aizbērtās Spuņņupes vietā, lai uzlabotu ūdensapmaiņu ezerā un lai samazinātu caurplūdumu Lielupē pie Valteriem un Dubultu līkumā. Lai samazinātu sāļā jūras ūdens ieplūdi ezerā un stabilizētu ezera līmeni, ierīkotas slūžas, kas gan netiek darbinātas. Pa poldera apvadkanālu Varkaļu kanālā tiek ievadīti Neriņas, Dzilnupes un citu ezera austrumu gala pieteku ūdens. Kanālu šķērso autoceļš A10.


Vecpalsa

Vecpalsa ir Gaujas kreisā krasta pieteka Smiltenes novadā. Vecpalsa ir Palsas upes posms lejpus Palsas—Vizlas pārrakuma (Jaunpalsas). Pietekas: Rauza, Maiļupe, Liepu grāvis un Ceizelīte. Rauza par Vecpalsas pieteku uzskatāma tikai nomināli, jo gultnē no Jaunpalsas līdz Rauzas ietekai nav caurplūduma un lielāko daļu Vecpalsas noteces veido Rauzas un tās pietekas Šepkas ūdeņi. Upe ietek Gaujā pie Staldu pilskalna.

Lielākā apdzīvotā vieta krastos ir Grundzāle. Upi šķērso autoceļš A2. Upes lejtece ietilpst Ziemeļgaujas aizsargājamo ainavu apvidū.


Eidirs Gidjonsens

Eidirs Smāri Gidjonsens (; dzimis Reikjavikā) ir bijušais islandiešu futbolists, kurš spēlēja uzbrūkošā pussarga pozīcijā. Iepriekš viņš sešas sezonas aizvadīja Londonas "Chelsea" klubā, pirms tam sevi pierādot Bolton Wanderers sastāvā. Līdz Olafurs Johanesons pārņēma Islandes izlases vadību, Eidirs bija tās kapteinis. Viņš ir visu laiku rezultatīvākais Islandes futbola izlases spēlētājs ar 26 vārtiem. Viņa tēvs, Arnors Gidjonsens arī bija profesionāls futbolists.


Gaisa temperatūra

Gaisa temperatūra ir viens no Zemes atmosfēras termodinamiskajiem lielumiem, kas raksturo gaisa sasiluma pakāpi jeb temperatūru. To mēra ar termometru. Meteoroloģijā gaisa temperatūra tiek mērīta aptuveni 2 metru augstumā virs zemes, lai to neietekmē augsnes temperatūra, kā arī ēnā, lai tieši Saules stari nesildītu termometru.


Oktobra klimats Latvijā

Oktobra klimats Latvijā. Oktobra vidējā gaisa temperatūra ir no 5,0—5,3 grādiem Vidzemes un Alūksnes augstieņu rajonos (Alūksnē, Zosēnos) līdz 8,1—8,3 grādiem Baltijas jūras piekrastē (Ventspilī, Pāvilostā, Liepājā). Oktobrī visaukstākais laiks gan kopumā Latvijā, gan atsevišķās tās vietās tika novērots 1976. gadā, kad mēneša vidējā gaisa temperatūra bija no +0,3, +0,6 grādiem Vidzemes un Alūksnes augstieņu rajonos līdz +4 grādiem Baltijas jūras piekrastē. Desmit visaukstāko pēdējos vairāk kā 80 gados oktobra mēnešu skaitā kā otrais ir 2002., bet kā desmitais — 2003. gada oktobris. Savukārt vissiltākais laiks oktobrī ir bijis 1967. gadā, tad mēneša vidējā gaisa temperatūra bija no 9 grādiem Valsts austrumu daļā līdz 11—12 grādiem jūras piekrastes rajonos. Otrais vissiltākais oktobris ir bijis 2006. gadā, tad mēneša vidējā gaisa temperatūra bija no 8 grādiem austrumu rajonos līdz 11 grādiem Baltijas jūras piekrastē. Ceturtais vissiltākais rudens vidus mēnesis ir bijis 2000. gadā. Kopumā Latvijā oktobra vidējā gaisa temperatūra ir +6,8 °C.

Oktobrī vidēji 20—23 dienās ar sauli tās vidējais spīdēšanas ilgums ir vairs tikai 4—4,5 stundas. Diennakts vidējā gaisa temperatūra vidēji Latvijā samazinās no 9 grādiem mēneša sākumā līdz 4 grādiem mēneša beigās. Oktobra sākumā, ar diennakts vidējās gaisa temperatūras pāreju zem +10 grādiem Baltijas jūras piekrastē, Latvijā izbeidzas augu aktīvas veģetācijas periods. Mēneša vidū Vidzemes un Alūksnes augstieņu rajonos diennakts vidējā gaisa temperatūra jau noslīd zem +5 °C, kas liecina par augu veģetācijas sezonas izbeigšanās Latvijā sākumu. Visilgāk — līdz 3.—5. novembrim (vidējie datumi) augu veģetācija turpinās Latvijas rietumos — Baltijas jūras piekrastē.


Svētais Rohs

Svētais Rohs, arī Svētais Roko (, , , ; tradicionāli uzskata, ka dzimis ap 1295. gadu, bet miris ) ir katoļu svētais, kurš īpaši tiek godināts kā aizbildnis mēra vai citu epidēmiju laikā.

Šādas reālas vēsturiskas personas eksistence ir apšaubāma. Beļģu vēsturnieks Pjērs Bollē (Pierre Bolle), kurš pētījis Svētā Roha kulta izcelšanos, uzskata, ka viņa tēls ir cēlis no VII gadsimtā dzīvojošā Svētā Raho no Obēnas. Svētā Roha dzīves fakti lielā mērā ir simboliski.

Leģendas apgalvo, ka Svētais Rohs dzimis Monpeljē augsdzimuša pilsētas galvas ģimenē. Piedzimis ar krustveida dzimumzīmi un bijis ļoti reliģiozs. Pēc vecāku nāves viņš esot izdalījis visus savus īpašumus nabagajiem, bet pats devies svētceļojumā uz Romu. Nonācis Itālijā mēra epidēmijas laikā, viņš apmeklēja Akvapendenti, Čezēnu, Rimini, Novaru, visur apmeklēdams slimnīcas, sludinādams un veikdams brīnumus. Pjačencā viņš saslimis pats, tāpēc ticis padzīts no pilsētas. Viņš devies mežā, dzīvodams būdā, pārtikdams no avota ūdens un maizes, ko kāda augstmaņa suns viņam pienesa. Inkognito atgriezies Monpeljē, viņš ticis ieslodzīts cietumā kā spiegs, kur pavadījis piecus gadus, miris, bet tā arī nav pateicis savu vārdu. Pilsētas iedzīvotāji vēlāk viņu atpazinuši pēc dzimumzīmes un sākuši pielūgt.

Svētā Roha kults no Dienvidfrancijas izplatījās uz Itāliju, Spāniju, Nīderlandi, Vāciju. Venēcijā kā ostas pilsētai, kura bija īpaši pakļauta epidēmijām, Svētā Roha kults sevišķi iesakņojās. Svētā Roha kults lielā mērā bija tautas kustība, jo viņš tika kanonizēts tikai XVII gadsimtā.


Novembra klimats Latvijā

Novembra klimats Latvijā. Rudens pēdējā mēneša vidējā gaisa temperatūra ir no −0,1, −0,6 grādiem Vidzemes, Alūksnes un Latgales augstieņu rajonos līdz +3,2, +3,5 grādiem Baltijas jūras piekrastē. Novembrī visaukstākais laiks gan kopumā Latvijā, gan atsevišķās tās vietās ir bijis 1993. un 1998. gados, tad mēneša vidējā gaisa temperatūra bija no −6, −7 grādiem Latvijas austrumu daļā līdz −1, −3 grādiem Latvijas rietumos — Baltijas jūras piekrastē. Savukārt vissiltākais laiks novembrī ir bijis 2020. gadā, kad mēneša vidējā gaisa temperatūra Latvijā bija +5,5 °C. Desmit vissiltāko novembru skaitā kā ceturtais ir bijis 2000., bet kā desmitais — 2006. gada novembris. Kopumā Latvijā novembra vidējā gaisa temperatūra ir +2,2 °C.

Novembrī vidēji 10—15 dienās ar sauli tās vidējais spīdēšanas ilgums ir 2,5—3 stundas. Diennakts vidējā gaisa temperatūra vidēji Latvijā samazinās no +4 grādiem mēneša sākumā līdz —1 grādam mēneša beigās. Mēneša sākumā — 3.—5. novembrī (vidējie datumi) — izbeidzas augu veģetācija arī rudenī vissiltākajā Latvijas daļā — Baltijas jūras piekrastē. Un tad jau arī klāt ir ziema — diennakts vidējā gaisa temperatūra zem 0 °C stabili vispirms (novembra otrajā dekādē) noslīd Latvijas austrumu daļā. Latvijas centrālos rajonus un Kurzemes augstieni ziema sasniedz novembra 3. dekādē, bet Baltijas jūras piekrasti — tikai decembra vidū.


Decembra klimats Latvijā

Decembra klimats Latvijā. Ziemas pirmā mēneša vidējā gaisa temperatūra ir no −4,3, −4,4 grādiem Gulbenē un Alūksnē līdz 0,0, −0,1 grādiem Baltijas jūras piekrastē (Liepājā, Pāvilostā un Ventspilī). Decembrī visaukstākais laiks gan kopumā Latvijā, gan atsevišķās tās vietās ir bijis 1978. gadā, tad mēneša vidējā gaisa temperatūra bija no −15 grādiem Vidzemes augstienē (Zosēnos) līdz −6 grādiem jūras ietekmei visvairāk pakļautajā vietā — Kolkā. Trešais un piektais visaukstākie decembri ir bijuši 2002. un 2001. gados, tomēr tad mēneša vidējā gaisa temperatūra kopumā Latvijā bija 3—5 grādus augstāka. Savukārt vissiltākais laiks decembrī gan kopumā Latvijā, gan atsevišķās tās vietās ir bijis 2006. gadā, tad mēneša vidējā gaisa temperatūra bija no +2,5 grādiem Alūksnē līdz +6,5 grādiem Pāvilostā. Desmit vissiltāko decembru skaitā kā 7., 8. un 9. ir bijuši 2000., 2004. un 2003. gadi, tomēr tad mēneša vidējā gaisa temperatūra kopumā Latvijā bija 3 grādus zemāka. Kopumā Latvijā decembra vidējā gaisa temperatūra ir −1,1 °C.

Decembris ir gada vistumšākais mēnesis, Saule tajā noslīd viszemāk, lai pēc tam atkal sāktu savu ceļu augšup. Vidēji 8—12 dienās ar sauli tās vidējais spīdēšanas ilgums ir tikai 2—2,5 stundas. Diennakts vidējā gaisa temperatūra turpina samazināties: vidēji Latvijā no −1 grāda mēneša sākumā līdz −4 grādiem mēneša beigās. Visaukstākajā Latvijas daļā — galējos austrumu rajonos — diennakts vidējā gaisa temperatūra mēneša laikā noslīd no −3 līdz −6 grādiem, bet vissiltākajā — Baltijas jūras piekrastē — tikai mēneša vidū iestājas ziema — diennakts vidējā gaisa temperatūra stabili noslīd zem 0 °C.


Dita Krūmberga

Dita Krūmberga (dzimusi Rīgā) ir bijusī latviešu basketboliste, spēlēja uzbrūkošās aizsardzes pozīcijā, Latvijas sieviešu basketbola izlases spēlētāja.


Bergsons

Anrī Bergsons (Henri Bergson; 1859—1941) ― franču filosofs; Jānis Bergsons (1881—1965) ― latviešu uzņēmējs.


Veseta

Veseta ir Aiviekstes labā krasta pieteka Madonas un Aizkraukles novados. Iztek no Kālezera Kuilīšu līča Vestienas pagastā. Tek pa Vestienas pauguraini un Aronas paugurlīdzenumu labi izteiktā ielejā, kas daudzviet sašaurinās un veido gravu. Vietalvas apkaimē tek pa senleju. Vidustecē, kur paralēli upei tek Jaunā Veseta, Veseta tiek dēvēta par Veco Vesetu. Šeit izveidota dabas liegums Vesetas palienes purvs. Lejtecē upe tek pa Vesetas-Aronas pazeminājumu. Šajā posmā upe regulēta. Pie Aiviekstes dolomīta karjeriem izveidots 1,2 km garš kanāls (Vesetas kanāls), pa kuru lielākā daļa noteces ievadīta Aiviekstē. Vecgultne no Ģeriņiem līdz Vesetniekiem sapostīta, uzņem pieteku Riekstiņu un kā maza upīte ietek Aiviekstē. Netālu no Vesetas ieteces Aiviekstē atrodas industriālais piemineklis - Vesetas tilts.


Tadeušs Koscjuško

Andžejs Tadeušs Bonaventura Koscjuško jeb Tadeušs Koscjuško (; dzimis , miris ) bija Žečpospolitas ģenerālis, Polijas un ASV nacionālais varonis. Koscjuško sacelšanās vadītājs.


Lotārs Mateuss

Lotārs Herberts Mateuss (; dzimis Erlangenē, Rietumvācijā) ir bijušais Vācijas futbolists, šobrīd futbola treneris. 1990. gadā viņš tika atzīts par Eiropas Gada futbolistu un Gada spēlētāju žurnāla World Soccer Magazine vērtējumā pēc tam, kad viņš kā kapteinis kopā ar Rietumvācijas izlasi uzvarēja 1990. gada Pasaules kausā. Pēc gada viņš tika atzīts par pirmo FIFA Pasaules gada spēlētāju.

Mateuss ir spēlējis piecos Pasaules kausu finālturnīros (1982., 1986., 1990., 1994., 1998.), vairāk kā jebkurš cits laukuma spēlētājs, un ir rekordists ar 25 spēlēm Pasaules kausa finālturnīros. Viņš uzvarēja 1980. gada Eiropas čempionātā futbolā, ka arī spēlēja 1984., 1988. un 2000. gada finālturnīros. 1999. gadā viņu vēlreiz atzina par Vācijas Gada futbolistu. Viņš Vācijas futbola izlasē ir aizvadījis visvairāk spēļu tās vēsturē, karjeru beidzot pie 150 spēlēm (83 no tām Rietumvācijas izlasē) un 23 vārtiem. Mateuss ir FIFA 100 dalībnieks — viens no 125 labākajiem futbolistiem vēsturē Pelē skatījumā. Maradona savā grāmatā Yo soy el Diego (Es esmu Djego) par Mateusu ir izteicies "viņš bija labākais sāncensis, kāds man ir bijis. Man šķiet ar to pietiek, lai viņu aprakstītu".

Savas karjeras laikā viņš parasti spēlēja uzbrūkošā vai balsta pussarga pozīcijā, lai arī karjeras beigās viņš spēlēja arī libero pozīcijā. Viņa spēli raksturoja precīzās piespēles, pozīcijas izjūta un precīza bumbas atņemšana, ka arī spēcīgs sitiens.


AD/AS modelis

AD/AS makroekonomiskais modelis ir makroekonomikas modelis, kas analīzē kopējo pieprasījumu un piedāvājumu atkarībā no ekonomikas izlaides apjoma un cenu līmeņa.


Bipolāri afektīvi traucējumi

Maniakālā depresija jeb bipolārisms psihiatrijā ir slimība, kuras laikā depresīvas epizodes regulāri mijas ar maniakāli pacilājošu garastāvokli. Parasti tas ir hroniska rakstura traucējums.

Pirmo reizi māniju un depresiju kā vienas kaites dažādas izpausmes izvērtēja Šveices ārsts Teofīls Bonē (Théophile Bonet), pielietojot terminu manico-melancolicus 1686. gadā, bet pilnīgi slimības gaitu aprakstīja 1954. gadā franču psihiatrs Žans Pjērs Falrē (Jean-Pierre Falret). Mūsdienu klasifikācijā tai ierādīja vietu vācu psihiatrs Emīls Krēpelins.

Ar maniakālo depresiju slimoja tādi slaveni cilvēki kā Kurts Kobeins un Virdžīnija Vulfa. Kaut gan Vinsentam van Gogam viņa dzīves laikā diagnoze netika uzstādīta, tiek uzskatīts, ka viņš arī ar to sirga. Par bipolāro traucējumu dienu tika izvēlēta viņa dzimšanas diena. To atzīmē ik gadu 30. martā.


Deep Purple

Deep Purple ir angļu rokgrupa, kas izveidojās 1968. gadā. Kopā ar citām angļu grupām Led Zeppelin un Black Sabbath tiek uzskatīti par smagā roka un smagā metāla priekšgājējiem. Tāpat viņi savā mūzikā izmantoja klasiskās mūzikas, blūzroka, popmūzikas un progresīvā roka elementus.

Deep Purple ir piedzīvojusi daudzas sastāva variācijas un astoņus gadu ilgu izjukšanu. Komerciāli visveiksmīgākais sastāvs bija — Ians Gillans (balss), Ričijs Blekmors (ģitāra), Rodžers Glovers (basģitāra), Jons Lords (taustiņistrumenti) un Ians Peiss (bungas). Šis sastāvs kopā bija no 1969. līdz 1973. gadam, tika atjaunots arī no 1984. līdz 1989. gadam, kā arī 1993. gadā. Pēc Jona Lorda aiziešanas no grupas 2002. gadā Ians Peiss un Ians Gillans ir palikuši vienīgie pārstāvji no grupas pirmā sastāva.


The Who

The Who ir britu rokgrupa, kas darbojās no 1964. līdz 1982. gadam, periodiski 1980. un 1990. gados un kopš 1999. gada. Ziedu laikos grupa bija kvartets: Rodžers Daltrijs (vokālists), Pīts Taunzends (ģitāra), Džons Entvistls (basģitāra) un Kīts Mūns (bungas). Par vienu no grupas panākumu atslēgām uzskata enerģiskos koncertus.


Vējupīte (Gaujas pieteka)

Vējupīte ir Gaujas kreisā krasta pieteka Siguldas novadā. Sākas Sudas purva rietumu malā netālu no Gaujas nacionālā parka robežas. Tek pa Viduslatvijas nolaidenumu, lejtece Gaujas senlejā. Augštece līdz Pleskavas šosejai regulēta. Lejpus dzelzceļa līnijas upe kļūst straujāka un tek pa šauru, dziļu, kokiem aizaugušu gravu. 3 km garajā posmā no dzelzceļa līdz ietekai Gaujā relatīvais kritums ir 15-16 m/km. Pie dzelzceļa līnijas 2 ūdenskritumi (0,6 m un 0,8 m augsti). Lejāk upes kreisajā krastā ir Pētera ala, Satezeles pilskalns, Kraukļu aiza, Kraukļu ala un Gleznotāju krauja, labajā krastā ietek strauts ar Ķiparu kaskādi.

Upes vidustece blīvi apbūvēta — kreisajā krastā Siguldas pilsēta un ciems Peltes, labajā — ciems Ķipari. Upi šķērso autoceļš A2 un dzelzceļa līnija Rīga—Lugaži.


Georgijs Žukovs

Georgijs Žukovs (, dzimis , miris ) bija PSRS maršals. Viens no pazīstamākajiem padomju augstākajiem virsniekiem Otrā pasaules kara laikā.


Žukovs

Žukovs (, no жук — 'vabole'; sieviešu dzimtē Žukova (Жукова)) ir krievu cilmes uzvārds. Cilvēki ar šo uzvārdu: Eduards Žukovs (dzimis 1972. gadā) — Latvijas cīkstonis; Georgijs Žukovs (Георгий Константинович Жуков; 1896—1974) — militārpersona, PSRS maršals; Mihails Žukovs (Михаил Жуков; dzimis 1985. gadā) — krievu hokejists.


Rīgas klimats

Rīgas klimata veidošanā svarīga nozīme ir Atlantijas okeāna mēreno platuma grādu gaisa masām, kas saistītas ar aktīvu ciklonisko darbību, tādēļ bieži ir nokrišņi un apmācies laiks. Vasaras ir relatīvi vēsas. Aptuveni 220 dienas gadā Rīgā valda jūras gaisa masas. Klimatu ietekmē arī apbūve, saimniecisko objektu izvietojums, laukumu un parku platība, lielu ūdenstilpju (Rīgas līča, Daugavas, Ķīšezera) tuvums. Gaisa piesārņojuma dēļ vidējā temperatūra parasti ir 2—3 grādus augstāka nekā tās tuvākajā apkārtnē.

Saules leņķa maksimums ir 21. jūnijā, 56,4°, bet zemākais 21. decembrī, tikai 9,6° virs horizonta. Rīgā visos gadalaikos ir palielināts mākoņainums, tāpēc faktiskais saules spīdēšanas ilgums vasarā ir 54—57%, ziemā tikai 14—25% no iespējamā. Vidēji gadā saule Rīgā spīd 1812 stundas — attiecīgi jūnijā vidēji 282 stundas, bet decembrī 25 stundas. Ziemā bez saules ir vidēji 13—20, bet vasarā tikai 1—2 dienas mēnesī. Summārā gada radiācija Rīgā sasniedz 3460,9 MJ/m² (82 kcal/cm²), no tās jūnijā — 615,9 MJ/m² (14,6 kcal/cm²), bet decembrī 25,2 MJ/m² (0,6 kcal/cm²).


Četras cildenās patiesības

Četras cildenās patiesības ir Budas mācība jeb darma (sanskr. dharma): Cilvēku dzīve ir pilna vilšanos Jēdzienam duhkha (pali valodā - dukkha) budismā ir visai izplūdusi nozīme. Parasti to tulko kā "ciešanas", taču tas ir visai neprecīzi, jo tā nebūt nav tikai fiziskas sāpes vai nelaimes dzīvē. Tas drīzāk ir psihes emocionālo stāvokļu diapazons, kas ietver sevī gan urdošu sajūtu par dzīves nepiepildītību, aizslīdošo mirkļu un notikumu netveramību, kas kā ūdens līst cauri pirkstiem, gan fiziskas un emocionālas sāpes. Cilvēki pārvērš atmiņas par tagadni un dzīvo nemitīgās nākotnes gaidās, nemākot un nespējot reāli dzīvot, visu šodienu nepakārtojot nākotnei. Velta cenšanās noturēt pagātnes skaistākos mirkļus. Sāpes, zaudējot panākto, to, kam esam pieķērušies. Rezultātā - vēlmju neatbilstība iespējām, pastāvīga nepiepildības un neapmierinātības sajūta, sapņi bez seguma, nemitīga tiekšanās uz nākotni, kurā it kā kaut kas būs labāks (bet, kad šī nākotne pienāk, nekas nav mainījies). Ciešanām ir iemesls Trišna (pali - trišna) - maldi un alkas, jeb nepareiza vērtību prioritāte. Tā ir maldīga pieķeršanās cilvēku apziņā definētajai pasaulei, centieni identificēt sevi ar kādu sociālo lomu sabiedrībā, īpašībām vai prasmēm. Trišas pamatā ir avidja: sevis, savas patiesās būtības neapzināšanās; neapjēgšana, ka subjekts un objekts patiesībā ir vienas medaļas divas puses; nespēja skatīt pasauli tādu, kāda tā ir, nevis priekšstatu izkropļotu. Cilvēki cenšas pārveidot pasauli atbilstoši savām vēlmēm un priekšstatiem, regulēt tās norises atbilstoši saviem teorētiskajiem pieņēmumiem. Viņi nemitīgi cenšas realizēt savus plānus un ieceres, un ir nesaprašanā un nelaimīgi, ja tie izjūk un nepiepildās. Bet, ja tie piepildās, cilvēki jau tiecas uz nākamo mērķi. Šāda dzīve ir līdzīga nemitīgam amoka skrējienam "vāveres ritenī", neļaujot apziņā ienākt mieram un līdzsvaram. Šajā sadzīves ritenī - sansarā - tiek samalta cilvēka dzīve, neļaujot viņam apjēgt pašam sevi, neļaujot dzīvi izdzīvot pilnvērtīgi. To iespējams pārtraukt (pali - nirodh), no tā iespējams izvairīties, atbrīvoties, sasniedzot nirvanu (pali - nibana) No tā var atbrīvoties, ja cilvēks pārstās krampjaini turēties pie sava prāta radītajām ilūzijām par to, kāda ir dzīve un pasaules kārtība, mainīs savu attieksmi pret pasauli. Apziņa, ka cilvēks ir universāla procesa daļa, pats savā būtībā buda, dara viņu brīvu un ļauj sasniegt nirvānu (burtiski apdzišana, kad "apdzisušas" ilūzijas, kaislības, to izraisītās ciešanas). Nirvāna (burt. apdzišana; apziņas stāvoklis, kuru nevar konkrēti definēt; brīvības, miera un svētlaimes stāvoklis, diametrāli pretējs mūsu ikdienas rūpju un stresa pilnajai dzīvei) ir psiholoģisks stāvoklis, kurā konkrētā pasaule, sociālās lomas un attiecības, viedokļi zaudē savas statiskās aprises, ļaujot cilvēkā ienākt apskaidrībai, ļaujot uztvert pasauli tādu, kāda tā ir, nevis tādu, kādu to iztēlojas. Tas sākas tad, kad cilvēks pārstāj raudzīties uz viņam zināmajām dzīves izpausmēm kā vienīgajām iespējamajām, absolūtajām esības formām. Pastāv Cēlais astoņposmu ceļš, kā to panākt.

Šīs dzīvesveida ceļa astoņas joslas tiek sadalītas trijās pakāpēs (divas joslas pirmajā un pa trim joslām abām pārejām): gudrības (pradžnja), tikumības (šila) un koncentrēšanās (samadhi). Visas šīs trīs pakāpes jārealizē vienlaicīgi. Protams, ja neizdodas ko no tā ievērot, nevajadzētu šaustīt sevi (un muļķīgas ir vēlāk radušās domas par elles ugunīm - dzīve sansaras ritenī pati par sevi ir elle). No kļūdām un nevarēšanas jāmācās, nevis strikti jāturas pie likuma burta, jo ļaudis tiecas uz morālo pilnību tieši tāpēc, ka tā šajā brīdī tiem nepiemīt.


Cēlais astoņposmu ceļš

Cēlais astoņposmu ceļš jeb cēlā astoņpakāpju taka (, ) budismā ir Budas mācības jeb darmas (sanskr. dharma) Četru Cildeno Patiesību ceturtā summējošā patiesība kā atbrīvoties no vilšanu izraisītajām ciešanām dzīvē: samjag-drišti (pali — samma ditthi), jeb pareizi, taisni uzskati; samjak-amkalpa (pali — samma sankappa), jeb taisna doma, tīra izpratne; samjag-vak (pali — samma vača), jeb taisna, tīra, patiesa valoda; samjak-karmanta (pali — samma ammanta), jeb taisna uzvedība, darbība; samjag-adživa (pali — samma adživa), jeb taisns dzīvesveids; amjag-vjāma (pali — samma vajama), jeb taisni centieni, piepūle; samjak-smriti (pali — samma sati), burtiski taisnas atmiņas, jeb uzmanība, prāta nomierināšana apcerē; samjak-samadhi (pali — samma samadhi), jeb taisna pašiedziļināšanās, apcere, koncentrēšanās. Šīs dzīvesveida ceļa astoņas joslas tiek sadalītas trijās pakāpēs (divas joslas pirmajā un pa trim joslām abām pārejām): gudrības (pradžnja), tikumības (šila) un koncentrēšanās (samadhi). Visas šīs trīs pakāpes jārealizē vienlaicīgi. Protams, ja neizdodas ko no tā ievērot, nevajadzētu šaustīt sevi (un muļķīgas ir vēlāk radušās domas par elles ugunīm — dzīve sansaras ritenī pati par sevi ir elle). No kļūdām un nevarēšanas jāmācās, nevis strikti jāturas pie likuma burta, jo ļaudis tiecas uz morālo pilnību tieši tāpēc, ka tā šajā brīdī tiem nepiemīt.


Pauli matricas

\sigma_1 = \sigma_x = X = \begin{pmatrix} 0 & 1 \\ 1 & 0 \end{pmatrix},

\sigma_2 = \sigma_y = Y = \begin{pmatrix} 0 & -i \\ i & 0 \end{pmatrix},

\sigma_3 = \sigma_z = Z = \begin{pmatrix} 1 & 0 \\ 0 & -1 \end{pmatrix},

kur i ir imaginārā vienība. Dažreiz arī 2 × 2 vienības matricu

pieskaita pie Pauli matricām. Ja nepieciešams summēt pār Pauli matricām, tad parasti tās apzīmē ar grieķu burtu σ (sigma), norādot indeksu (šis apzīmējums plaši izplatīts fizikā). Citos gadījumos uzskatāmībai tiek lietoti lielie burti X, Y, Z (piemēram, kvantu skaitļošanā).

Pauli matricas ir īpašas ar to, ka tās vienlaicīgi ir gan Ermita, gan unitāras, un kopā ar vienības matricu tās veido bāzi visām 2 × 2 matricām.


Aleksejs Stahanovs

Aleksejs Stahanovs (; dzimis , miris ) bija PSRS ogļracis, Sociālistiskā darba varonis (1970), apbalvots ar diviem Ļeņina ordeņiem (1936, 1970) un Darba Sarkanā Karoga ordeni. 1935. gada viņš kļuva slavens kā stahanoviešu kustības aizsācējs, kas tika radīta, lai palielinātu strādnieku produktivitāti un demonstrētu sociālisma pārākumu.


Attēls:Time - Stakhanov.jpg

Fair use pamatojums en.wiki. Autortiesības beigušās ASV teritorijā, bet, iespējams, ne citur.


Senskandināvu valoda

Senskandināvu, sennorvēģu jeb senislandiešu valoda ir ģermāņu saimes valoda, kuru līdz apmēram 1300. gadam lietoja Skandināvijas un tās aizjūras nometinājumu iedzīvotāji vikingu laikos.


Armins van Bīrens

Armins Jozefs Jakobs Daniels van Bīrens (, dzimis 1976. gada 25. decembrī) ir trans mūzikas producents un dīdžejs. Dzimis Nīderlandes pilsētā Leidenē, bet uzaudzis nelielā ciematā Kaudekerkā pie Reinas.

2007. un 2008. gadā viņš tika atzīts par pasaules labāko dīdžeju "DJ Magazine" gada Top 100 balsojumā.


Kuģubūve

Kuģubūve ir smagās rūpniecības nozare, kas veic kuģu būvēšanu un remontu. Kuģus parasti izgatavo speciālos uzņēmumos - kuģu būvētavās.


Slakteris

Slakteris ( — 'miesnieks'; sieviešu dzimtē Slaktere) ir vācu cilmes uzvārds. Cilvēki ar šo uzvārdu: Atis Slakteris (1956) — latviešu politiķis; Uvis Slakteris (1980) — latviešu ūdens motosportists, Ata Slaktera dēls.


Kārlis Bencs

Kārlis Frīdrihs Bencs (; — ) bija vācu inženieris, konstruktors. Pazīstams ar savu darbību mašīnbūves jomā. Viņš izgudroja divtaktu iekšdedzes dzinēju. Viens no pirmajiem automobiļa radītājiem.


Transs

Transs (, no transir — 'sastingt') medicīniskā nozīmē ir īslaicīga funkcionāla apziņas aptumšošanās. Parasti notiek pēkšņi, piemēram, epilepsijas lēkmju laikā. Transa laikā izmainās apziņas kontrole pār informācijas apstrādi, ko var objektīvi reģistrēt pēc smadzeņu darbības, it sevišķi bēta viļņu izmaiņām.

Medicīnā transs tiek atzīts par dziedinošu apziņas stāvokli, kura laikā cilvēks gūst apmēram divreiz vairāk atpūtas, nekā miega laikā. Ja cilvēks transa stāvoklī ieiet apzināti (piemēram, reliģisku rituālu laikā), to sauc par meditēšanu. Dažreiz cilvēks transa stāvoklī nokļūst liela noguruma vai informatīvas pārslodzes dēļ — tādējādi organisms aizsargā sevi no pārmērīga stresa.

Psiholoģijā par transu dēvē tādu apziņas krēslas stāvokli, kurā nav novērojamas halucinācijas vai murgi. Pie transa pieskaita arī ekstāzes vai gaišredzības stāvokļus. Transa laikā cilvēks spēj automātiski veikt sarežģītas darbības, kaut arī parastā telpas un laika sajūta viņam ir zudusi.


Vilnis Zariņš

Vilnis Zariņš (dzimis Jūrmalā, miris ) bija latviešu filozofs un sabiedriskais darbinieks. Filozofijas doktors, Latvijas Zinātņu akadēmijas korespondētājloceklis. Vairāku Rīgas domes sasaukumu deputāts.

Daudzus gadus mācīja filozofijas vēsturi Latvijas Universitātē. Atmodas kustības dalībnieks, 1989. gadā bijis iekļauts izolējamo inteliģences pārstāvju sarakstā. Aktīvi darbojies Latvijas Tautas frontē un tās pēdējā formā – Kristīgajā tautas partijā.


Triko

Triko (no , tricoter — 'adīt') var būt šādi ar trikotāžu saistīti jēdzieni: Kokvilnas vai vilnas uzvalku audums. Kokvilnas triko auž sarža, lauztā sarža vai kombinētajā pinumā melanžētu vai ribaustu (ar gareniskām svītrām, retāk rūtots) no šķeterētas vidēja rupjuma dzijas šķēros un divreiz rupjākas vienpavediena dzijas audos. Vilnas triko auž no šķeterētas ķemmdzijas sīkraksta, audekla, retāk saraža pinumā. Viens no trikotāžas pamatnes adījuma pinumiem, cilpu stabiņu veido 2 pavedieni. Blakus esošo stabiņu savieno vienpusēji cilpu pārstaipi. Šie atdalījumi ir neizskatīgi un viegli irst. Speciāli adīti tērpi baletdejotājiem un sportistiem (vingrotājiem, peldētājiem, smagatlētiem).


Celebration

Celebration ir ASV mūziķes Madonnas labāko dziesmu izlases albums, kuru ierakstu kompānija Maverick Records sadarbībā ar Warner Bros. Records izdeva 2009. gada septembrī. Šī bija mūziķes Madonnas trešā labāko dziesmu izlase pēc 1990. gada albuma The Immaculate Collection un 2001. gada albuma GHV2.


Transs (mūzikas žanrs)

Transs () ir elektroniskās deju mūzikas apakšžanrs, kurš ir radies 1990. gadu sākumā Vācijā. Pamatā mūzikas žanra temps ir 128—150 sitieni minūtē, melodiskas sintezatoru veidotas frāzes un mūzikas veidā, kas ir progresīva, jo balstās uz augšupejošu un lejupejošu melodiju. Transs ir ambientās, tehno, hausmūzikas un dažādu citu elektroniskās deju mūzikas žanru kombinācija.


Jaunais Rīgas teātris

Jaunais Rīgas teātris (JRT) ir profesionāls latviešu teātris, dibināts 1992. gadā. Tas atrodas Lāčplēša ielā 25, kur no 1902. līdz 1905. gadam atradās Jaunais latviešu teātris, bet no 1908. līdz 1915. gadam Jaunais Rīgas teātris. No 1916. gada ēkā darbojās teātris "Komēdija". No 1920. gada līdz 1979. gadam tur atradās Dailes teātris un no 1979. gada februāra līdz 1992. gadam Jaunatnes teātra latviešu trupa.

JRT pirmais mākslinieciskais vadītājs no 1992. līdz 1997. gadam bija Juris Rijnieks. Kopš 1997. gada teātra galvenais režisors ir Alvis Hermanis.

Sakarā ar teātra ēkas Lāčplēša ielā rekonstrukciju, teātris no 2017./2018. gada sezonas līdz 2024. gada martam darbojās pagaidu telpās, bijušajā Tabakas fabrikā Miera ielā 58A.


Klaida

Klaida (, ) ir liela upe Skotijā. Tā ir devītā garākā upe Apvienotajā Karalistē un trešā - Skotijā. Kopā ar estuāru tās garums ir 208 km. Upe sākas Dienvidskotijas augstienes ziemeļu nogāzēs, sākumā plūst pa kalnainu apvidu, vēlāk pa paugurainu līdzenumu. Ietek Fērtofklaida līcī. Vislielākā notece rudenī un ziemā. Pie Klaidas atrodas viena no lielākajām Lielbritānijas pilsētām - Glāzgova, līdz kurai iespējams kuģot ar jūras kuģiem. Augstāk sastopamas krāces, uz kurām uzbūvēta hidroelektrostacija. Kanāli savieno Klaidu ar Ziemeļjūru.


Diskriminācija

Diskriminācija ir indivīda vai indivīdu grupas tiesību ierobežošana balstoties uz rases, dzimuma, etniskās piederības, politiskās vai reliģiskās pārliecības, seksuālās orientācijas vai citu pazīmju dēļ. Par diskrimināciju parasti sauc nevienlīdzīgu izturēšanos, kādu tiesību atņemšanu vai ierobežošanu, apspiešanu utt.

(6) Tieša diskriminācija ir tāda attieksme pret personu, kas tās dzimuma, invaliditātes, rases vai etniskās piederības dēļ salīdzināmā situācijā ir, bija vai varētu būt mazāk labvēlīga nekā pret citu personu. Netieša diskriminācija ir šķietami neitrāls noteikums, kritērijs vai prakse, kas rada vai var radīt nelabvēlīgas sekas personas dzimuma, invaliditātes, rases vai etniskās piederības dēļ, izņemot gadījumu, kad šāds noteikums, kritērijs vai prakse ir objektīvi pamatota ar tiesisku mērķi, kura sasniegšanai izraudzītie līdzekļi ir samērīgi.

(7) Par diskrimināciju uzskatāma arī personas aizskaršana vai norādījums to diskriminēt.

(8) Aizskaršana ir personas pakļaušana tās dzimuma, invaliditātes, rases vai etniskās piederības dēļ tādai no šīs personas viedokļa nevēlamai rīcībai (tai skaitā seksuāla rakstura rīcībai), kuras mērķis vai rezultāts ir šīs personas cieņas aizskaršana un iebiedējošas, naidīgas, pazemojošas vai degradējošas vides radīšana.

(9) Par diskrimināciju dzimuma dēļ uzskatāma arī mazāk labvēlīga attieksme pret sievieti grūtniecības laikā vai pēcdzemdību periodā līdz vienam gadam, bet, ja sieviete baro bērnu ar krūti, — visā barošanas laikā.


Patriotisms

Patriotisms (no (patriōtēs) — 'līdzpilsonis', kas nāk no πατρίς (patris) — 'dzimtene, tēvzeme') ir savas dzimtenes, valsts mīlestība, kā arī darbošanās tās labā, aizstāvot to kā darbos, tā arī vārdos.

Tas ir ļoti plašs emocionāls, ideoloģisks jēdziens, princips. Patriotisms ir tuvs jēdziens nacionālismam un citviet tie pat pārklājas, tomēr nacionālisms ir vairāk saistīts ar tuvības izjūtu ar kādu etnisko grupu, valodu. Patriotisms pēc savas būtības ir iracionāla sajūta, jo mīlestība ne vienmēr ir skaidrojama ar loģiskiem secinājumiem. Solidaritātes izjūta ir viens no patriotisma stūrakmeņiem. Tā izpaužas gan izjūtās, kas saistās ar unikālām, īpašām iezīmēm, kuras saistās ar dzimteni, gan arī sasniegumos dažādās jomās. Liela nozīme ir dzimtenes vēsturei un atsevišķiem vēsturiskiem notikumiem, kas rada noteiktu kopības izjūtu.

Patriotisma skaidrojums ir atšķirīgs dažādās valstīs un laikos. Senajos laikos pastāvēja polisas patriotisms, kurš mūsdienās atbilst lokālpatriotismam, kad patriotisms saistās ar tuvāko apkārtni, respektīvi, ciemu, pilsētu, rajonu un tā tālāk. Impērijas patriotisms saistās ar imperiālismu, kurš izpaužas lojalitātes izjūtā pret impēriju un tās rīcību, vadību. Etniskais patriotisms ir nacionālisms, respektīvi, mīlestība pret noteiktu tautību vai etnisko grupu. Pastāv arī nicinošs jēdziens urrā patriotisms, kuru parasti saista ar liekulīgu vai uzspēlētu patriotisma paušanu.

Ir pazīstams uzskats "Par patriotiem nepiedzimst, par tādiem kļūst" (audzināšanas rezultātā), tāpēc tiek pieņemts, ka liela nozīme patriotisma ieaudzināšanā ir patriotiskajai audzināšanai.


Sudzisms

Par sudzismu (arī sugu diskrimināciju) dzīvnieku aizstāvības ētikā sauc atšķirīgas indivīda vērtības vai atšķirīgu tiesību atzīšanu, balstoties tikai uz sugas atšķirību. Sudzisma atbalstītāji dažādu apsvērumu dēļ uzskata, ka šāda nodalīšana ir pamatota, taču sudzisma kritiķi to pielīdzina tādiem nepamatotas diskriminācijas veidiem kā rasisms, seksisms u.c.

Jēdzienu 1973. gadā ieviesa britu psihologs Ričards Raiders (Richard D. Ryder), lai apzīmētu uz ārējām īpašībām balstītu aizspriedumu pret pārējo sugu indivīdiem. Vēlāk viņš paskaidroja, ka šo jēdzienu ieviesis,

Šo jēdzienu lieto galvenokārt dzīvnieku tiesību aizstāvji, norādot, ka uzskatīt sajūtošas būtnes par cilvēku īpašumu ir iracionāli vai neētiski.


The Fratellis

The Fratellis ir britu rokgrupa, kura sāka muzicēt 2005. gadā. Tā sastāv no trim cilvēkiem: Džons Lolera (balss, ģitāra), Berija Volesa (basģitāra) un Gordona Makrorija (bungas). Viņi lieto pseidonīmus, attiecīgi, Džons Fratelli, Berijs Fratelli un Minss Fratelli.


Anemometrs

Anemometrs ( (anemos) — 'vējš' + μετρέω (metrein) — 'mērīt') ir meteoroloģiskais mērinstruments, mēraparāts, ar kuru mēra vēja ātrumu. Par anemometriem dažreiz sauc arī citiem mērķiem paredzētas gāzu plūsmas ātruma mērierīces.


Ieva Tāre

Ieva Tāre (dzimusi Rīgā) ir bijusī latviešu basketboliste, spēlējusi vieglās uzbrucējas pozīcijā, bijusi Latvijas sieviešu basketbola izlases dalībniece.

Kopā ar PSRS U-16 izlasi izcīnījusi pirmo vietu 1991. gada Eiropas U-16 čempionātā. Latvijas izlasē spēlējusi no līdz . Tās sastāvā ir izcīnījusi 9. vietu 1999. gada Eiropas čempionātā Polijā, 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā un dalītu 9.—12. vietu 2008. gada Pekinas olimpiskajās spēlēs. I. Tārei pieder rezultativitātes rekords Latvijas izlasē vienā spēlē iemesto punktu ziņā — 1994. gadā viņa parbaudes spelē spējusi gūt 36 punktus.

2008. gada Latvijas gada balvas sportā ieguvēja nominācijā "Par cīņas gribu".


Alvis Hermanis

Alvis Hermanis (dzimis ) ir latviešu teātra un operas režisors un bijušais aktieris. Jaunā Rīgas teātra mākslinieciskais vadītājs. Kopš 20. gadsimta 90. gadu beigām vietējā, kopš 21. gadsimta sākuma starptautiskā mērogā viens no atzītākajiem Latvijas režisoriem. Triju Zvaigžņu ordeņa saņēmējs. Vairākkārtējs Spēlmaņu nakts balvas ieguvējs, saņēmis arī Lielā Kristapa balvu kā labākais aktieris.


Fotogrāfija ar sievieti un mežakuili

"Fotogrāfija ar sievieti un mežakuili" ir 1987. gadā Rīgas Kinostudijā uzņemta latviešu mākslas filma, detektīvfilma, pēc Andra Kolberga tāda paša nosaukuma romāna motīviem. Tās režisors ir Arvīds Krievs. Filma saņēmusi 7 Lielā Kristapa balvas.


Lāsteka

Lāsteka ir dabīgi veidojies ledus gabals, kas nokarājas no kādas ēkas jumta, vada, koka zara u.c. Dažreiz par lāstekām sauc arī citus nokarenas formas cietus notecējumus, piemēram, stalaktītus.

Parasti lāstekām ir konusveida forma, kuram pamats ir augšā un virsotne ir apakšā. Iekšpusē nereti ir dažādi dobumi. Vairākas lāstekas kopā veido dažādas konstrukcijas ar neparastām formām.


Metimnes pilskalns

Metimnes pilskalns () bija seno letgaļu pilskalns Tālavas teritorijā, kurā 1213./1214. gada ziemā apmetās no Pleskavas padzītais kņazs Vladimirs Mstislavičs ar sievu un dēliem. Idumejas priesteris Alebrands un Imeras priesteris Indriķis viņam sūtīja labību un dāvanas kā izlīguma zīmi. Metimnes pilī viņš sprieda tiesu un ievāca no šiem novadiem meslus. 1214. gadā Idumejas priesteris Alebrands pārmeta kņazam nabagu apspiešanu un musināšanu novērsties no katoļu ticības. Kņazs sašuta un ar savu karadraudzi nopostīja Alebranda māju. Pēc šī konflikta kņazs Vladimirs Mstislavičs ar visu saimi atgriezās Pleskavā.


Marija II

Marija II Stjuarte - Skotijas, Īrijas un Anglijas karaliene no 1689. līdz 1694. gadam. Marija II Bragansa - Portugāles karaliene no 1826. līdz 1853. gadam.


Andris Kolbergs

Andris Kolbergs (dzimis Jūrmalā, miris Rīgā) bija latviešu rakstnieks un scenārists, detektīvžanra romānu autors.


Sarma

Sarma ir atmosfēras nokrišņu veids, nelielu ledus gabaliņu nosēdums. Tas ir apledojums uz zemes virsmas un dažādām virsmām (maziem zariem, vadiem u.c.), kas pārsvarā veidojas miglas laikā, ūdens tvaikam gaisā desublimējoties. Zari, smilgas, arī no sniega izvilkti zari nereti ir klāti ar plāniem ledus kristāliņiem, kuriem skaldņu leņķi atbilst regulāram sešstūrim, bet uz kristāliņa plakanās virsmas redzams svītrojuma tīkls arī tādā pašā leņķī. Ledus kristālu kopējais garums var pārsniegt vairākus centimetrus.

Sarma veidojas zemā gaisa temperatūrā, pūšot lēnam vējam. Ledus kristāliņu skaits uz virsmas pieaug tajā pusē, no kuras pūš vējš.


Salna

Salna ir atmosfēras nokrišņu veids, kurš veidojas uz zemes virsmas vai uz priekšmetiem. Tas ir plāns ledus kristāliņu slānis, kurš veidojas no ūdens tvaika. Bieži vien salnas veidošanās laikā ir arī migla.

Tāpat kā rasa, salna veidojas tāpēc, ka zemes virsma atdziest līdz temperatūrai, kas ir zem nulles un arī kas ir zemāka nekā gaisa temperatūra. Pēc formas salnas daļiņas atgādina sniegpārslas, bet atšķiras no tām ar to, ka tās nav tik līdzīgas viena otrai, jo veidojas atšķirīgos apstākļos, uz dažādu priekšmetu virsmas.

Salna ir viena no lauksaimniecībai kaitīgākajām meteoroloģiskajām parādībām. Mērenā klimata zonā salnas ir normāla parādība, kas novērojamas pavasarī un rudenī. Sevišķi bīstamas ir pavasara salnas, kad augi tikko sāk attīstīties, jo tās aizkavē augu attīstību, rada augu bojājumus, tādēļ samazinās raža.


Rasa

Rasa ir atmosfēras nokrišņu veids, kad ūdens tvaiks kondensācijas un pilienveidā veidojas uz augsnes virskārtas, augiem un priekšmetiem. Šī parādība visbiežāk vērojama vasaras periodā, skaidrās naktīs, kad zeme atdziest zem rasas punkta temperatūras.


Rīgas Laiks

Rīgas Laiks ir nespecializēts žurnāls latviešu valodā, kurš regulāri iznāk kopš 1993. gada novembra. ISSN numurs 1407-1622. Izdevējs ir SIA Rīgas Laiks. Galvenais redaktors ir Uldis Tīrons.

Žurnāls iznāk reizi mēnesī un ir pieejams arī elektroniski. 2008. gadā žurnāla tirāža bija 7000 eksemplāru. Rīgas Laika arhīvs daļēji ir pieejams bezmaksas lasīšanai žurnāla interneta vietnē.


Jūras efekta nokrišņi

Jūras efekta nokrišņi (tiek dēvēti arī kā Ezera efekta nokrišņi) ir auksto gaisa masu plūšana pāri lielai un neaizsalušai ūdenstilpei, kuras rezultātā rodas konvekcija (vertikāla siltumapmaiņa). Aukstais gaiss, nonākot virs siltiem ūdeņiem sasilst un paceļas augšup. Mākoņi un nokrišņi veidojas tad, ja gan konvekcija gan gaisa mitrums ir gana lieli. Retos gadījumos var būt pat pērkona negaiss.


Hašišs

Hašišs ( ḥashīsh, burtiski "sausa zāle", no hashsha "kļūt sausam") ir kaņepes produktu grupas nosaukums. Tajā iekļautas vairākas no kaņepēm ekstrahētas, cietas pīpējamās vielas, kuras satur psihoaktīvos komponentus THC un CBD.

Hašiša izcelsme ir Rietumāzija, it īpaši Tuvie Austrumi, kur to lieto kā ārstniecisku līdzekli un baudvielu. Ļoti daudz hašiša tiek patērēts Ziemeļindijas apgabalos, kur to pagatavo ar īpašas metodes palīdzību un sauc par čarām. 19. gadsimta otrajā pusē hašiša smēķēšanas tradīcijas sasniedza Eiropu. Visvairāk šī tradīcija izplatījās arābu zemēm tuvajās valstīs — Turcijā un Grieķijā.

Mūsdienās hašiša lielākās ražotājvalstis ir Afganistāna, Maroka un Libāna. Hašiša krāsa var atšķirties pēc reģiona un lietotās ekstrakcijas metodes. Piemēram, Afganistānas hašišs mēdz būt melns, Marokas — brūns, Libānas — pat zaļš vai sarkans.


Atalyja

Atalyja ir lietuviešu folkroka, postfolkloras un pasaules mūzikas grupa, kas savā daiļradē lietuviešu arhaisko folkloru papildina ar roka, džeza un indiešu mūzikas elementiem un izteiksmes līdzekļiem. Grupas nosaukums Atalyja aukštaišu izloksnē nozīmē "Lietus nāk". Vairāk nekā 10 pastāvēšanas gadu laikā Atalyja ir ieguvusi dažāda vecuma klausītāju atzinību. Grupa cenšas popularizēt arhaisko folkloru un senās lietuviešu tautasdziesmas padarīt tuvākas mūsdienu klausītājiem. Repertuāra pamatu veido sutartines, kā arī kalendārās, kara, vēsturiskās un kāzu tautasdziesmas. Grupas muzikālās izpausmes ir visai plašas — no meditatīvas improvizācijas līdz smagam kompozicionālam ārtrokam. Mūziķi droši eksperimentē, tradicionālo tautasdziesmu melodijas savienojot gan ar klasiskā roka, gan metāla, blūzroka, fankmūzikas, progresīvā roka un indiešu klasiskās mūzikas elementiem.

Grupas jaunradei ir raksturīgi profesionāli un gaumīgi aranžējumi, bagāta tembru palete, dažāda ritmika un savdabīga polifonija. Tradicionālie lietuviešu instrumenti (kankles, gārši jeb skuduči, vijole, dūdas, vargāns) tiek radoši kombinēti ar elektrisko ģitāru un basģitāru, kā arī rokam raksturīgiem sitaminstrumentiem. Vairākām dziesmām savdabīgu austrumniecisku skanējumu piešķir Ziemeļindijas instrumenti: bansuri (bambusa flauta) un tabla (bungu pāris).


UK garage

UK garage ir elektroniskās deju mūzikas apakšžanrs, kas radās Apvienotajā Karalistē 1990. gadu sākumā un vidū.


Drum and bass

Drum and bass (abreviatūrā: d&b, DnB, dnb, d'n'b, drum n bass, drum & bass, dNb, deebee), ir elektroniskās deju mūzikas apakšžanrs, kurš parādījās 1980. gadu beigās. Žanrs ir viegli atpazīstams un identificējams, jo to var raksturot ar ātru, lauztu ritmu (parasti 165—185 sitieni minūtē) un dziļu, spēcīgu basa līniju. Šī mūzikas žanra aizsākumi meklējami 1990. gadu pašā sākumā Apvienotās Karalistes reiva kultūrā, kur kā atvasinājums no kopējā reiva stila radās atsevišķs mūzikas novirziens.


Hauss

Hauss (no — "māja") var būt: Hausmūzika — elektroniskās deju mūzikas apakšžanrs; Edijs Hauss (Edward L. House II) — ASV basketbolists (dzimis 1978); Doktors Hauss — ASV seriāls.


Eirodeju mūzika

Eirodeju mūzika (eurodance) ir elektroniskās deju mūzikas apakšžanrs, kas 1990. gadu sākumā parādījās Rietumeiropā. Žanrs ietver sevī daudzus hausmūzikas, Hi-NRG, Italo-Disco un hiphopa elementus. 2000. gadu sākumā eirodeju mūzikas žanra producenti turpināja attīstīt mūzikas skanējumu par paraugu ņemot elementus no transa un tehno.

Eirodeju mūzika ir lielā mērā ietekmējusies izmantojot bagātu, melodisku vokālu, vai nu atsevišķi, vai kopā ar repotām rīmēm. Tas, apvienojumā ar sintētisku, spēcīgu basa ritmu un lipīgu melodiju nosaka galvenos pamatus eirodeju mūzikā.


Elektronika (mūzikas žanrs)

Elektronika () ir elektroniskās mūzikas žanrs, visbiežāk ar šo jēdzienu saprot tāda veida mūziku, kurai ir plašs pielietojums, tostarp pamata mūzika ar dažādām deju formām un fona mūzika. Atšķirībā no elektroniskās deju mūzikas ne visas elektronikas žanra kompozīcijas ir paredzētas dejām.

Elektronikas žanrs izveidojās 20. gadsimta 1970. gados.


FC Tranzit

FC Tranzit ir Latvijas futbola klubs no Ventspils. Dibināts 2006. gadā zem nosaukuma FC Tranzīts, 2008. gadā tas ieguva 2. vietu 1. līgā. Pirms 2009. gada sezonas to uzaicināja spēlēt Virslīgā, jo vairāki Virslīgas klubi bija bankrotējuši. Klubam ir sadarbība ar FK Ventspils un tam ir izīrēti vairāki spēlētāji, kuri netiek Ventspils sastāvā.

2010. gada sākumā klubs nomainīja savu nosaukumu uz FC Tranzit, jo uz kluba logotipa jau no paša sākuma bija uzrakstīts tieši "Tranzit", un tad arī oficiālajos dokumentos latviskot nosaukumu nebija nekādas jēgas.


Vilhelms Kanariss

Vilhelms Francis Kanariss (; dzimis , miris ) bija Vācijas virsnieks, admirālis, Abvēra (Vācijas militārās izlūkošanas dienesta) vadītājs no 1935. līdz 1944. gadam, kā arī Vācijas pretošanās kustības dalībnieks.

Dzimis bagātu rūpnieku ģimenē. 1905. gadā iestājās Impērijas flotē (Kaiserliche Marine). Pirmā pasaules kara laikā dienēja uz vieglā kreisera SMS Dresden. 1915. gadā krita gūstā Robinsona Krūzo salā, kad pēc kaujas ar britu kuģiem komanda SMS Dresden nogremdēja. Augustā izbēga no gūsta un spēja atgriezties Vācijā. Kara turpmākajā gaitā komandēja zemūdeni Vidusjūrā.

Pēc kara iesaistījās brīvkorpusos. Bijis iesaistīts Rozas Luksemburgas nogalināšanā. Vēlāk atkal iesaistījās kara flotes (Reichsmarine) darbā, kādu laiku komandējot bruņukuģi SMS Schlesien. 1933. gadā, pēc Ādolfa Hitlera nākšanas pie varas, tika iecelts par Abvēra komandieri.

Iesākumā bijis Hitlera atbalstītājs, bet ap 1938. gadu V. Kanariss sapratis, ka esošais kurss ved uz katastrofu. Pulcējot ap sevi pret nacistiem noskaņotus virsniekus un uzturot kontaktus ar britu izlūkdienstu MI6, viņš centās vājināt Hitlera varu. 1944. gada februārī Hitlers V. Kanarisu atcēla no amata, par Abvēra priekšnieku ieceļot Valteru Šellenbergu. Dažas nedēļas vēlāk viņam tika piemērots mājas arests, līdz ar to viņš nespēja aktīvi piedalīties 20. jūlija sazvērestībā. Pēc sazvērestības sakāves V. Kanariss tika notiesāts uz nāvi un 1945. gada 9. aprīlī Flosenburgas koncentrācijas nometnē tika pakārts kopā ar Dītrihu Bonhēferu un citiem režīma pretiniekiem.


Inversija (meteoroloģija)

Inversija ir anomālas kaut kāda parametra izmaiņas atmosfērā atkarībā no augstuma. Parasti tas attiecas uz temperatūras inversiju, t.i. gaisa temperatūras paaugstināšanos atmosfēras augstākos slāņos — gaisa temperatūra kilometra augstumā virs zemes ir augstāka nekā pie zemes.

Temperatūras inversija ir šķērslis gaisa vertikālai pārvietošanai un bieži vien inversijas laikā veidojas dūmaka, migla, smogs, mākoņi, mirāžas u.c. Inversija ir arī atkarīga no apkārtnes reljefa. Piemēram, virs lielām pilsētām, kuras atrodas kalnu ielejās, bieži veidojas smogs. Visstiprākās inversijas parasti novērojamas Sibīrijas austrumos un Antarktīdā ziemas periodā.


Apledojums

Apledojums ir ledus slānis uz zemes vai priekšmetu virsmas, kurš parasti veidojas ziemā vai rudenī pēc atkušņa aukstā laikā, kā arī slapja sniega vai lietus lāšu sasalšanas dēļ.

Ļoti stiprs apledojums bijis Krievijas dienvidrietumos 1892. gada oktobrī. 20. un 21. oktobrī stipro ziemeļu un ziemeļaustrumu vēju ietekmē gaiss un augsne ievērojami atdzisa, bet jau 22. oktobra rītā pūta dienvidu vējš un sniga sniegs, kurš ik pa laikam pārgāja uz parasto un uz ledaino lietu. Augsne, koku zari un lapas pārklājās ar ledus kārtu.


Atkala

Atkala (arī ledus lietus, sasalstošs lietus) ir atmosfēras nokrišņu veids, kas izkrīt ledus gabaliņu vai lietus veidā. Pēc tam ūdens vai ledus piesalst pie zemes virsmas, koku zariem vai vadiem un veidojas apledojums.


Populāri

Populāri ( vai populus - tauta) ir idejiska politiska plūsma Romas Republikā no 2. gadsimta p.m.ē. līdz mūsu ēras sākumam. Populāri bija pretējs spēks optimātiem un tie pārstāvēja lauku un pilsētas plebeju intereses.

Viens no ievērojamākajiem populāriem bija Jūlijs Cēzars.


Viesīte (upe)

Viesīte ir Mēmeles labā krasta pieteka Aizkraukles un Jēkabpils novados. Tek lielākoties pa Taurkalnes līdzenumu.

Upi šķērso autoceļi P73, P75 un P86.


Džeksona

Džeksona () ir pilsēta ASV, Misisipi štata galvaspilsēta. Pēc 2000. gada datiem, lielākā štata pilsēta. Iedzīvotāju skaits pilsētā pamazām samazinās. 2000. gadā Džeksonā dzīvoja iedzīvotāji, 2010. gadā - 173 514, bet 2020. gadā vairs tikai 153 701 iedzīvotājs. Pilsēta dibināta 1821. gadā un nosaukta par godu Endrū Džeksonam, ASV septītajam prezidentam.

Džeksona ir vienīgā pilsēta Misisipi štatā, kuras iedzīvotāju skaits pārsniedz 100 000 cilvēku. Pilsēta atrodas netālu no aprimuša vulkāna.

Pilsētā ir vairāki muzeji un kultūras iestādes, tostarp Misisipi Bērnu muzejs, Dabaszinātņu muzejs, Vēstures muzejs.


Toradži

Toradži ir tauta Indonēzijai piederošajā Sulavesi salā. Pie tās pieder ap 650 000 cilvēku, no kuriem 450 000 joprojām dzīvo toradžu tradicionālajā teritorijā Tanatoradžā. Lielākā daļa iedzīvotāju ir kristieši, bet pārējie ir musulmaņi vai pieder vietējai animistu reliģijai alukai (aluk — "ceļš"). Indonēzijas valdība oficiāli atzīst šo reliģiju ar nosaukumu "aluktodolo" (Aluk To Dolo — "senču ceļš").

Vārds "toradži" cēlies no kaimiņos dzīvojošo bugiešu valodas vārdiem to riaja, kas nozīmē "cilvēki no kalnienes". Nīderlandiešu koloniālā valdība oficiāli nosauca šo grupu par Toraja 1909. gadā. Toradži ir pazīstami ar saviem sarežģītajiem apbedīšanas rituāliem un klintīs izcirstajām kapenēm, kā arī ar savām tradicionālajām laivveida ēkām tonkonaniem un krāsainajiem kokgrebumiem. Toradžiem bēres ir nozīmīgs notikums, ar ko saistītie rituāli, kurus parasti apmeklē simtiem cilvēku, ilgst vairākas dienas.

Līdz pat 20. gadsimtam toradži dzīvoja patstāvīgos, no pārējās pasaules nošķirtos ciematos un praktizēja animismu. 20. gadsimta sākumā nīderlandiešu misionāri uzsāka mēģinājumus pievērst toradžus kristietībai. 20. gadsimta 70. gados, kad Toradžu zeme kļuva atvērtāka ārpasaulei, tā kļuva par Indonēzijas tūrisma ikonu; to izmantoja tūrisma attīstītāji un pētīja antropologi. Ap 1990. gadu, kad tūristu pieplūdums sasniedza augstāko punktu, toradžu sabiedrība bija ievērojami mainījusies — no agrāras kopienas, kurā liela nozīme bija Aluk To Dolo uz lielā mērā kristīgu kopienu.


Sfēriskā koordinātu sistēma

Sfēriskā koordinātu sistēma ir koordinātu sistēma ģeometrisku figūru attēlošanai trīs dimensijās, kurā tiek izmantoti parametri (r, θ, φ). To iegūst, polārajai koordinātu sistēmai (r, φ) pieliekot papildus parametru θ, kas raksturo stara leņķi ar z asi un ļauj tam pārvietoties trīsdimensiju telpā. Savukārt parametrs φ raksturo leņķi stara projekcijai xy plaknē ar x asi. Virsma, kas veidojas, mainot leņķus θ un φ (bet nemainot r), ir sfēra. Ja maina arī r, tad iegūst lodi.


Cilindriskā koordinātu sistēma

Cilindriskā koordinātu sistēma ir koordinātu sistēma ģeometrisku figūru attēlošanai trīs dimensijās. To iegūst, polārajai koordinātu sistēmai pieliekot trešo dimensiju h, kas ir perpendikulāra xy plaknei. Tā raksturo punkta augstumu virs xy plaknes (tāpat kā trīsdimensiju taisnleņķa koordinātēs). Virsma, kas veidojas, ja maina h un \varphi\, (bet nemaina r), ir cilindrs.


Nīderlandiešu īpašvārdu atveidošana

Nīderlandiešu valodas īpašvārdu atveidošana latviešu valodas vidē tiek veikta pēc fonētiskās transliterācijas principa ievērojot latviešu valodas tradīcijas nīderlandiešu un flāmu īpašvārdu atveidošanā. Nīderlandiešu valodas alfabēta burti un burtkopas tiek pārlikti latviešu valodas ortogrāfijā, pakļaujot šos vārdus gramatizācijai.

Pēc šiem noteikumiem atveido nīderlandiešu un flāmu personvārdus, kā arī ģeogrāfiskos nosaukumus Nīderlandē, Flandrijā (Beļģija), Surinamā. Arubā un Nīderlandes Antiļās nīderlandiešu valoda ir oficiālā valoda, bet lielākajai daļai vietvārdu ir spāņu, portugāļu, angļu un franču valodu cilme. Atsevišķos gadījumos nīderlandiešu valodas cilmes personvārdi un vietvārdi sastopami Indonēzijā, Brazīlijā, Mazajās Antiļu salās un citur.


Programmatūras izmaiņu pieprasījums

Programmatūras izmaiņu pieprasījums jeb izmaiņu pieprasījums ir dokuments, kas izsaka nepieciešamību programmatūras sistēmas pilnveidošanai.

Izmaiņu pieprasījums ir deklaratīvs, t.i., tas paziņo vajadzības, kuras nepieciešams realizēt, taču ne veidu, kā tieši tās ir jārealizē.


Samarieši

Samarieši ( Shomronim, as Sāmariyūn) ir etnoreliģiska grupa Izraēlā.

Atbilstoši datiem, 2007. gada 1. novembrī kopumā bija 712 samarieši, kas dzīvo galvenokārt Kirjatluzas pilsētā pie Gerizima kalna, kas atrodas Palestīnas pašpārvaldes teritorijā un Holonas pilsētā, Izraēlā.

Samarieši esot cēlušies no senās Samārijas iedzīvotājiem, kas tur uz dzīvi apmetās Babilonas trimdas laikā. Samariešu reliģija ir samaritānisms, kas ir jūdaisma "māsas reliģija" un ko samarieši uzskata par seno izraēļu īsteno ticību, kuras saknes meklējamas laikā pirms Jeruzalemes tempļa uzcelšanas.

Liturģijā tiek izmantotas samāriešu ivrita, samariešu aramiešu un samariešu arābu valodas, visas no kurām tiek rakstītas īpašā samariešu alfabētā, kas balstīts uz seno ivrita rakstību, atšķirībā no mūsdienu ebreju alfabēta, kas balstīts uz aramiešu alfabētu.


2009. gads kosmonautikā

Šeit apkopoti 2009. gada nozīmīgākie notikumi kosmonautikā.

2009. gadā Irāna kļuva par kosmosa lielvalsti, pirmoreiz ar savu nesējraķeti palaižot savu pavadoni. ASV un Krievija veica deviņus pilotējamos lidojumus; SKS pastāvīgā apkalpe palielinājās no trijiem līdz sešiem cilvēkiem. Japāna palaida savu pirmo kravas kuģi HTV-1.

Plašu rezonansi izsauca mobilo sakaru pavadoņa Iridium 33 sadursme ar nestrādājošu Krievijas militāro pavadoni.

ASV aģentūras NASA direktora amatu atstāja Maikls Grifins, tā vietā stājās bijušais astronauts Čārlzs Boldens. Savukārt par Indijas Kosmosa pētījumu organizācijas vadītāju kļuva K. Radhakrišnans, nomainot G. Madhavanu Nairu.


Sals

Sals ir atmosfēras stāvoklis, kad gaisa temperatūra pazeminās zem ūdens sasalšanas atzīmes (0 °C, 32 °F, 273,15K). Parasti šo temperatūru mēra 1,2 līdz 2 metru augstumā no zemes virsas. Attiecībā uz cilvēka organismu ir konstatēts, ka sala iedarbība ir spēcīgāk jūtama stiprā vējā un augstākā relatīvajā gaisa mitrumā nekā bezvējā un sausā gaisā.

neliels sals — gaisa temperatūra no 0 °C līdz −3,5 °C mērens sals — gaisa temperatūra no −3,6 °C līdz −6,5 °C stiprs sals — gaisa temperatūra no −6,6 °C līdz −11,5 °C ļoti stiprs sals — gaisa temperatūra zem −11,6 °C

Sals gaisā nav nepieciešams, lai ūdens uz zemes sāktu sasalt vai sāktu veidoties sarma, jo šī parādība var veidoties pat tad, ja gaisa temperatūra ir augstāka par sasalšanas punktu. Šī parādība notiek tādēļ, ka zemes virsma atdziest līdz temperatūrai, kas ir zem nulles un arī zemāka nekā gaisa temperatūra, un šo parādību sauc par salnu.


Alfredo di Stefano

Alfredo di Stefano Laulje (; — ) bija Argentīnas, Kolumbijas un Spānijas futbolists un futbola treneris. Visbiežāk viņu saista ar Madrides "Real", ar ko viņš kopā dominēja Eiropas Čempionu kausā 1950. gados, kad viņa klubs kausu ieguva 5 sezonas pēc kārtas kopš 1956. gada. Di Stefano spēlēja arī Argentīnas, Kolumbijas un Spānijas futbola izlasē.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Di Stefano, saukts par Saeta rubia ("Blondā bulta"), bija atlētisks uzbrucējs ar labu izturību, taktisko vispusību un laukuma pārredzēšanas prasmi. Viņš varēja spēlēt jebkurā laukuma pozīcijā un, būdams uzbrucējs, bija lielisks arī aizsardzībā. Šobrīd viņš ir 4. rezultatīvākais La Liga spēlētājs ar 228 vārtiem 329 spēlēs pēc Ugo Sančesa (234 vārti), Telmo Zarras (251) un Raula (229). Di Stefano ir arī Madrides "Real" 2. visu laiku rezultatīvākais līgas vārtu guvējs ar 216 vārtiem 282 līgas spēlēs no 1953. līdz 1964. gadam aiz Raula.


Luga

Luga ir literārs darbs, kura saturs atklājas darbībā un personu sarunās un kurš galvenokārt ir paredzēts iestudēšanai teātrī. Lugas galvenie žanri ir komēdija (farss, satīra), traģēdija, vēsturiska luga.

Pasaku luga ir luga, kuru autors sacerējis, izmantojot tautas pasakas vai vairākus tēlus un notikumus.


Mārtiņš Pētersons

Mārtiņš Pētersons (dzimis 1975. gada 11. aprīlī) ir smagā metāla mūzikas ģitārists no Latvijas, kurš ir bijušais grupas Skyforger dalībnieks un arī ir bijis viens no Skyforger dibinātājiem. Muzicējis arī grupā Hell Patrol.


Edgars Krūmiņš (mūziķis)

Edgars "Mazais" Krūmiņš (dzimis Rīgā) ir Latvijas mūsdienu tautas mūzika grupas Auļi bundzinieks. Iepriekš ilgstoši bijis arī bundzinieks folkmetāla grupā Skyforger, darbojies arī grupās Dark Reign, Heresiarh, Moonveil, Blizzard, Most People Do. Bungas sācis spēlēt 15 gadu vecumā.


Vija

Vija ir Gaujas kreisā krasta pieteka Smiltenes, Valmieras un Valkas novados. Sākas grāvju sistēmā dienvidaustrumos no Smiltenes pie autoceļa P27 Launkalnes pagastā. Tek pa Mežoles pauguraini, Trikātas pacēlumu un Sedas līdzenumu. Upes tecējums līdz Vijciemam pārsvarā regulēts. Lejtece aiz Vijciema ietilpst Ziemeļgaujas aizsargājamajā ainavu apvidū. Pie ietekas Gaujā Kankarīšu iezis.


Sulavesi

Sulavesi (), agrāk Celebesa (Celebes), ir sala Indonēzijā, vienpadsmitā lielākā sala pasaulē. Sulavesi atrodas starp Borneo un Moluku salām un ir viena no četrām Lielajām Zunda salām.

Sala ir apdzīvota jau vismaz 30 000 gadu, visticamākais, sala bija daļa no zemes strēles, pa kuru pirms 40 000 gadu Austrālijā un Jaungvinejā ienāca pirmie iedzīvotāji. Salā ir atrasti rīki, kas, iespējams, ir pat 50 000 gadu veci. Mūsdienu iedzīvotāju senči salā ieradās apmēram 1500 gadus pirms mūsu ēras. Pirmie eiropieši, kas apmeklēja salu, bija portugāļi 1525. gadā, viņiem drīz sekoja arī nīderlandieši un briti. 1905. gadā visa sala kļuva par Nīderlandes koloniju un saglabāja šo statusu līdz Otrajam pasaules karam, kad to okupēja Japāna, pēc kara 1949. gadā Sulavesi kļuva par Indonēzijas daļu.

Sulavesi ir sadalīta Rietumsulavesi, Ziemeļsulavesi, Centrālsulavesi, Dienvidsulavesi, Dienvidaustrumsulavesi un Gorontalo provincēs. 2000. gadā Sulavesi bija 14 946 488 iedzīvotāji jeb 7,25% no visiem valsts iedzīvotājiem. Galvenās etniskās grupas ir makasari un bugi salas dienvidos, toradži centrālajā kalnienē un minahasi un manado ziemeļos. Izplatītākā reliģija ir islāms, kam seko kristietība, ir arī nelielas budistu un hinduistu kopienas. Nesenā pagātnē salā notikušas vairākas sadursmes starp kristiešiem un musulmaņiem, īpaši lieli nemieri, kuros gāja bojā ap 1000 cilvēku, uzliesmoja no 1998. līdz 2000. gadam.


Evolucionārā skaitļošana

Evolucionārā skaitļošana visbiežāk tiek izmantota tādu optimizācijas uzdevumu risināšanā, kuriem neeksistē efektīvi algoritmi, piemēram, NP sarežģītos uzdevumos.

No evolūcijas aizgūto ideju pielietojums evolucionārajā skaitļošanā nav pilnībā atbilstošs dabiskajai evolūcijai, par kuru pašu daudz kas nav skaidrs.

Evolucionārās skaitļošanas metodes ir ģenētiskie algoritmi, evolucionārās stratēģijas, evolucionārā programmēšana, ģenētiskā programmēšana, mācošās klasifikatoru sistēmas () u.c. Evolucionārās skaitļošanas metodes, kas nodarbojas ar meklēšanu, pieņemts saukt par evolucionārajiem algoritmiem. Piemēram, gan ģenētiskais algoritms, gan evolucionārā stratēģija ir evolucionārais algoritms. Vairums šo metožu vēsturiski attīstījušās dažādās skolās un tikai pēdējo trīsdesmit gadu laikā apvienojušās zem evolucionārās skaitļošanas nosaukuma.

Nozīmīgākie zinātniskie žurnāli šajā nozarē ir Masačūsetsas Tehnoloģiju institūta izdotais Evolutionary Computation un IEEE izdotais IEEE Transactions on Evolutionary Computation.


Malduguns

Malduguns ir gaismas parādība, kas izpaužas kā vājš, nedaudz virs zemes plīvojošs liesmveida spīdums. Parasti novērojams tumsā purvainās vietās vai kapsētās.

Malduguns tiek minēta folklorā, kur tiek saistīta ar spokiem un velnu. Malduguņu parādība zinātniski tiek izskaidrots ar viegli uzliesmojošu gāzu (fosfīna, arī metāna) oksidēšanos — šādas gāzes rodas, sadaloties organiskām vielām. Maldugunis var radīt arī bioluminiscence, kas raksturīga dažām mikroskopiskām vai makroskopiskām sēnēm (piemēram, praulu spīdēšana).


Ģenētiskais algoritms

Ģenētiskais algoritms ir pie evolucionārās skaitļošanas metodēm pieskaitāms optimizēšanas algoritms. Tas ir heiristiskas dabas algoritms un tiek pielietots gan precīzu, gan tuvinātu risinājumu meklēšanai.

Algoritma pamatā ir esošā risinājuma iteratīva uzlabošana, taču viena risinājuma vietā tiek izmantota risinājumu kopa, kuru, iedvesmojoties no bioloģijas, sauc par populāciju. Populācijas locekļus nereti sauc par risinājuma kandidātiem un par indivīdiem. Risinājumu kopa iteratīvi tiek uzlabota, izpildot ar šo populāciju dabiskajai evolūcijai līdzīgas darbības: indivīdu pārošanās, mutēšana un cīņa par izdzīvošanu.


Some Great Reward

Some Great Reward ir Depeche Mode ceturtais studijas albums, kas sasniedza līdz tam brīdim augstāko vietu Apvienotās Karalistes albumu topā — 5. vietu — un atnesa grupai starptautisku popularitāti, pateicoties pirmajam albuma singlam People are People. albums turpināja priekšgājēja Construction Time Again iesākto industriālo skanējumu, taču šinī albumā dziesmām ir daudz spēcīgāki aranžējumi. Atsaucoties uz allmusic.com. Some Great Reward joprojām uzskata par vienu no labākajiem elektroniskās mūzikas ierakstiem.